Prema analizi kompanije "Oxford Economics", 20 miliona radnih mesta mogli bi da preuzmu roboti do 2030. godine.\nProcenjuje se da će povećanje automatizacije, doneti ekonomski rast i više poslova.\nSvaki novi industrijski robot uspeva da zameni 1,6 ručnih poslova, za koje su potrebne najmanje kvalifikacije. Oblasti u kojima rade ljudi sa manje veština, koje donose manje prihode i imaju veću stopu nezaposlenosti mogu biti najviše pogođene ovom zamenom, navodi se u analizi "Oxford Economics"-a.\nRadnici, koji prestanu da rade u direktnoj proizvodnji, prelaze na druge poslove, poput poslova transporta, izgradnje, kancelarijskog i administrativnog, što je, takođe, podložno automatizaciji, navodi se u istraživanju.\nU proseku, svaki novoinstalirani robot u oblastima gde rade manje kvalifikovani ljudi mogao bi da dovede do dvostruko više gubitka radnih mesta, od onih zemalja u kojima rade visokokvalifikovani ljudi, čime se pogorošava ekonomska nejednakost, prenosi B92.\nOd 2000. godine roboti su u proizvodnji preuzeli oko 1,7 miliona radnih mesta. Od toga 400.000 u Evropi, 260.000 u SAD i 550.000 u Kini, navodi se u istraživanju.


Rat u Ukrajini ušao je u osamdeset deveti dan\n75533 pregleda\t40 komentar(a)\nObraćanje Zelenskog, Foto: Reuters\n23.05.2022. 07:07h Ažurirano: 23.05.2022. 22:05h\nDvadeset zemalja obećalo je novu vojnu pomoć Ukrajini u njenoj borbi protiv invazije ruskih vojnih snaga, objavio je američki ministar odbrane Lloyd Austin 23. maja nakon drugog sastanka Kontakt grupe za Ukrajinu.\nUkrajinski predsednik Volodimir Zelenski rekao je da je lider Kremlja Vladimir Putin jedini ruski zvaničnik sa kojim je spreman da se sastane sa jednim pitanjem na dnevnom redu - zaustavljanjem rata, prenosi Rojters.\nZelenski je, obraćajući se video-linkom publici na Svjetskom ekonomskom forumu u Davosu, takođe rekao da dogovaranje bilo kakvih razgovora sa Rusijom postaje sve teže u svjetlu, kako je rekao, dokaz ruskih akcija protiv civila pod okupacijom.\nOn je takođe rekao da bi svaka ideja o povratku poluostrva Krim, koje je anektirala Rusija 2014. godine, prouzrokovalo stotine hiljada žrtava.\nOlena Zelenska, supruga ukrajinskog predsjednika Volodimira Zelenskog, rekla je na skupštini Svjetske zdravstvene organizacije (SZO) da bi uticaj ruske invazije na zdravstvenu zaštitu i mentalno zdravlje mogao trajati decenijama.\nKompanija Starbaks saopštila je da će zatvoriti svojih 130 prodavnica u Rusiji i napustiti tržište nakon skoro 15 godina zbog rata protiv Ukrajine.\nGigant kafe sa sjedištem u američkom gradu Sijetlu obavijestio je svoje zaposlene 23. maja da će zatvoriti svoje poslovanje u Rusiji, iako će kompanija nastaviti da plaća svojih skoro 2.000 ruskih radnika šest mjeseci kako bi im pomogli u potrazi za novim poslovima.\n"Starbaks je donio odluku da izađe i više nema prisustvo brenda na tržištu", navodi se u saopštenju kompanije.\nU martu je najavila obustavu operacija zbog invazije ruskih snaga na Ukrajinu.\nDesetine velikih međunarodnih kompanija iz širokog spektra sektora napustile su Rusiju otkako je započela svoj rat protiv Ukrajine 24. februara.\nMekDonalds je 19. maja objavio da je potpisao ugovor o prodaji svog poslovanja u Rusiji lokalnom vlasniku licence koji će mu dati cijeli portfelj globalnog giganta brze hrane u zemlji i omogućiti mu da upravlja restoranima pod novim brendom.\nStarbaks posluje u Rusiji od 2007.\nVlada Crne Gore snažno osuđuje agresiju Rusije na jednu suverenu zemlju i čvrsto stojimo uz narod Ukrajine, kazao je potpredsjednik Vlade i ministar odbrane Raško Konjević.\nOn je učestvovao na drugom sastanku Kontakt grupe za podršku Ukrajini, koji je održan na inicijativu Sekretara odbrane SAD Lojda J. Ostina III, a tom prilikom je istakao da se uskoro može očekivati naredna donacija Vojsci i narodu Ukrajine.\nGlavna ukrajinska tužiteljka Irina Venediktova rekla je da je do danas istraženo oko 13.000 slučajeva navodnih ruskih ratnih zločina, prenosi Rojters.\n"Od ovog dana imamo više od 13.000 slučajeva (koji se ispituju) samo o ratnim zločinima", rekla je Venediktova u intervjuu za Vašington post.\nKijev je optužio Rusiju za zvjerstva i brutalnost nad civilima tokom ruske invazije na Ukrajinu.\nRusija je negirala da je ciljala civile ili umiješanost u ratne zločine dok sprovodi ono što naziva "specijalnom vojnom operacijom" u Ukrajini.\nOperater ukrajinskog gasnog sistema saopštio je u ponedjeljak da su isporuke gasa istočnim regionima Donjecka i Luganska obustavljene nakon što je glavni gasovod oštećen ruskim granatiranjem, prenosi Rojters.\nBoris Bondarev koji je danas podnio ostavku na mjesto ruskog savjetnika pri Ujedinjenim nacijama (UN) u Ženevi je razgovarao sa urednikom BBC za Rusiju Stivom Rozenbergom o tome zašto je postao najviši diplomata u zemlji koji je prebjegao zbog rata.\n"Razlog je taj što se snažno ne slažem i ne odobravam ono što moja vlada radi i što radi najmanje od februara, i ne želim više da budem povezan sa tim", rekao je on.\nBondarev je rekao da je bio slučaj kada će, a ne ako, da odustane. "Ne vidim nikakvu alternativu."\nUprkos tome što je šokiran ruskom invazijom, on je rekao da ne vjeruje da su njegova osjećanja široko rasprostranjena u Ministarstvu spoljnih poslova.\n"Mislim da većina ljudi, većina njih, prati propagandu i ono što im nadređeni govore. Kada radite u ministarstvu, radite po hijerarhiji, tako da morate poslušati ono što vam kaže pretpostavljeni. I dugi niz godina svaki kritički pristup je uglavnom izbrisan iz ministarstva", rekao je on.\nIako je rekao da njegova odluka da ode vjerovatno neće promijeniti stvari, rekao je "možda je to jedna mala cigla u većem zidu koji bi na kraju bio izgrađen".\nUpitan da li vjeruje da će ga smatrati izdajnikom, Bondarev je rekao: "Mislim da me već smatraju takvim."\nKremlj je danas optužio ukrajinske nacionaliste da su izvršili "teroristički napad" protiv zvaničnika koje je postavila Rusija na jugu Ukrajine, prenosi BBC pozivajući se na agenciju AFP.\nAndrej Ševčik imenovan je za gradonačelnika Energodara, u regionu Zaporožja, nakon što su ruske trupe preuzele kontrolu nad gradom.\nTo je mjesto u kome se nalazi najveća evropska nuklearna elektrana.\nU nedjelju su Ševčik i njegova dva stražara ranjeni u eksploziji dok su ulazili u zgradu.\nUkrajinski "nacionalistički elementi koriste takve metode", rekao je portparol Kremlja Dmitrij Peskov novinarima u Moskvi.\nLokalni policijski zvaničnik Aleksej Selivanov rekao je ruskoj državnoj novinskoj agenciji RIA Novosti da je Ševčik "zadobio opekotine i povrede", ali životi njega i njegovih tjelohranitelja nisu u opasnosti.\nOn je rekao da je promoskovski zvaničnik bio na meti eksplozivne naprave postavljene u ormaru za električnu centralu.\nGrad od skoro 50.000 stanovnika, Energodar je izgrađen sedamdesetih godina prošlog vijeka oko nuklearne elektrane smještene na rijeci Dnjepar.\nUkrajinske oružane snage upozorile su na povećanje vojnih aktivnosti i nivoa trupa od strane Bjelorusije u blizini granice.\n"Oružane snage Republike Bjelorusije intenziviraju izviđanje, dodatne jedinice se raspoređuju u pograničnim područjima regije Homel", naveo je ukrajinski generalštab u izvještaju o situaciji od 23. maja.\n"Prijetnja od raketnih i vazdušnih udara sa teritorije Republike Bjelorusije ostaje", dodaje se.\nNakon ukrajinske izjave, bjelorusko ministarstvo odbrane je saopštilo da je započelo ono što je nazvalo "još jednom fazom provjera" vojne opreme kako bi se utvrdila njihova mobilnost i kapacitet.\nBjelorusija nije službeno učestvovala u ratu koji je Moskva pokrenula protiv Ukrajine 24. februara, ali je dozvolila da svoju teritoriju koriste ruske snage kao poprište za napade na ukrajinsko tlo.\nAli u znak kako su bjeloruski predsjednik Aleksandar Lukašenka i ruski predsjednik Vladimir Putin zbili redove suočeni s međunarodnom izolacijom, njih dvojica su se sastali po treći put u posljednjih mjesec dana 23. maja.\nSastanak, u ruskom crnomorskom ljetovalištu Sočiju, bio je usredsređen na tekući rat u Ukrajini, pri čemu je Lukašenko zahvalio Zapadu što je "dao podsticaj našem sopstvenom razvoju".\nRuski savjetnik pri Ujedinjenim nacijama (UN) u Ženevi podnio je ostavku zbog "krvavih, besmislenih i apsolutno bespotrebnih" borbi u Ukrajini, što ga čini najvišim diplomatom u zemlji koji je prebjegao zbog rata, prenosi BBC.\nU pismu ostavke, Boris Bondarev je rekao da je tokom svoje 20-godišnje karijere video "različite zaokrete" spoljne politike svoje zemlje, "ali nikada se nisam toliko stidei svoje zemlje kao 24. februara", kada je Rusija krenula u napad.\nNazvavši nivo "laži i neprofesionalizma" u ruskom Ministarstvu spoljnih poslova "katastrofičnim", on je rekao da je rat Vladimira Putina "ne samo zločin protiv ukrajinskog naroda, već i, možda, najteži zločin protiv naroda Rusije".\nU martu je Anatolij Čubajs postao najistaknutiji zvaničnik Kremlja koji je dao ostavku zbog rata. Čubajs, koji je bio Putinov specijalni izaslanik za odnose sa međunarodnim organizacijama za održivi razvoj, ne samo da je napustio svoju funkciju, već i Rusiju.\nEU zadržava labavija budžetska pravila zbog posljedica rata u Ukrajini\nBjeloruski predsjednik Aleksandar Lukašenko izjavio je u ponedeljak da je zabrinut zbog, kako je rekao, poteza Zapada da „rasparča“ Ukrajinu, i optužio Poljsku da želi da zauzme zapadni dio zemlje.\nKako prenosi Rojters, na televizijskom sastanku sa ruskim predsjednikom Vladimirom Putinom, on je rekao da će Kijev na kraju morati da zatraži pomoć u sprječavanju zauzimanja zapadne Ukrajine.\nNije ponudio nikakve dokaze za svoje tvrdnje.\nUkrajinski predsjednik Volodimir Zelenski pozvao je na "maksimalne" sankcije protiv Rusije u virtuelnom obraćanju prvog dana Svjetskog ekonomskog foruma u Davosu u Švajcarskoj, koji okuplja direktore velikih firmi, državne zvaničnike i druge istaknute ličnosti.\nZelenski apelovao na maksimalne sankcije Rusiji u obraćanju skupu u Davosu\nOsamdeset sedam ljudi je poginulo u ruskom vazdušnom napadu na selo Desna prošlog utorka, rekao je ukrajinski predsjednik Volodimir Zelenski u ponedeljak tokom govora pred globalnim poslovnim liderima u Davosu.\nUkrajinske vlasti su prošle nedelje saopštile da je osam ljudi poginulo u napadu na Desnu, koja se nalazi u sjevernom ukrajinskom regionu Černihiv.\nUkrajinski sud osudio je u ponedeljak ruskog vojnika na doživotnu kaznu zatvora zbog ubistva nenaoružanog civila u prvom suđenju za ratne zločine koje je nastalo nakon ruske invazije 24. februara.\nVadim Šišimarin, 21-godišnji komandant tenka, izjasnio se krivim za ubistvo 62-godišnjeg muškarca u sjeveroistočnom ukrajinskom selu Čupahivka 28. februara nakon što mu je naređeno da puca na njega iz automobila.\nRusko ministarstvo odbrane saopštilo je u ponedeljak da je ispalilo četiri projektila Kalibr sa podmornice u Crnom moru kako bi uništilo vojnu opremu ukrajinske brdske jurišne brigade, prenijela je agencija TASS.\nNije bilo moguće odmah provjeriti izvještaj.\nKremlj je u ponedeljak saopštio da je Zapad izazvao globalnu prehrambenu krizu uvođenjem najstrožih sankcija u modernoj istoriji Rusiji zbog rata u Ukrajini.\nPredsjednik Vladimir Putin, saopštio je Kremlj, složio se sa procjenom Ujedinjenih nacija da se svijet suočio sa krizom hrane koja bi mogla da izazove glad.\n„Rusija je uvijek bila prilično pouzdan izvoznik žitarica“, rekao je portparol Kremlja Dmitrij Peskov. „Mi nismo izvor problema."\nDodaju da će ruski vojnici morati da budu upozoreni na „terorističke napade” nakon što je gradonačelnik okupiranog grada Enerhodara na jugu Ukrajine, koga je imenovala Rusija, povrijeđen u eksploziji u nedelju.\n„Naši vojnici moraju biti na oprezu i preduzeti mjere da spriječe takve terorističke napade“, rekao je portparol Kremlja Dmitrij Peskov novinarima.\nRusija će biti spremna da se vrati pregovorima sa Ukrajinom „čim Kijev pokaže konstruktivan stav“, rekao je zamjenik ministra spoljnih poslova Andrej Rudenko, javlja Rojters.\nGovoreći o tome da Rusija razmjenjuje zatvorenike iz čeličane Azovstal, Rudenko je kazao da nije isključio mogućnost razgovora na tu temu.\nLider otcijepljene Donjecke Narodne Republike Denis Pušilin u ponedeljak je rekao da će se borcima koji su se predali u čeličani Azovstal u Mariupolju suditi u separatističkom regionu, prenosi Rojters.\n„Zatvorenici iz Azovstala nalaze se na teritoriji Donjecke Narodne Republike“, rekao je Denis Pušilin, a prenosi Interfaks. „Planirano je i organizovanje međunarodnog tribunala na teritoriji republike."\nU izvještaju nije precizirano sa kojim optužbama će se borci suočiti.\nRat u UkrajiniUkrajinaRusijaVladimir MedinskiBoris BondarevVolodimir ZelenskiVladimir PutinStarbaks\nU Srbiji 1.260 novih slučajeva koronavirusa, preminula jedna osoba\npogođeno oko 30.000 putnika dnevno\nPiloti skandinavske aviokompanije SAS stupaju u štrajk, otkazano 50 odsto letova\notkrivena u blizini rijeke ebole 1976. godine\nKongo proglasio kraj 14. epidemije ebole\nUŽIVO Vojska: Ukrajinska zastava ponovo podignuta na Zmijskom ostrvu\n03.07. 18:59 h\t36202\t10\n04.07. 07:28 h\t26518\n04.07. 06:45 h\t14264\n04.07. 06:45 h\t9775\n04.07. 14:43 h\t7273\n04.07. 07:28 h\t20\n03.07. 18:59 h\t12\t10\n04.07. 14:43 h\t10\n04.07. 08:37 h\t6\ndvosatni razgovor dvojice državnika\n04.07. 14:18 h\t6


Godišnjica /Bukvarević: Odluka o formiranju TO bila je od strateškog značaja / Radio Sarajevo\nFoto: Screenshot/Salko Bukvarević\n08. 04. 2020. u 18:41:00 Radiosarajevo.ba\nOdluka Predsjedništva RBiH o formiranju Teritorijalne odbrane Republike BiH bila je od strateškog značaja, kazao je danas Salko Bukvarević, ministar za boračka pitanja FBiH, čestitajući godišnjicu formiranja TO.\n"To je kasnije dovelo do formiranja Armije RBiH, čime je agresor osujećen u svojoj namjeri. Zbili smo redove i krenuli u odbranu. Posebno ističem značaj Patriotske lige, Zelenih beretki, MUP-a BiH. Te dobrovoljačke formacije su se prve suprotstavile agresorima", rekao je Bukvarević.\nOn je, govoreći na redovnoj press konferenciji Kriznog štaba FBiH, istakao da su na jučerašnjem sastanku predstavnici boraca pozdravili odluku da boračke naknade i obim prava ne budu umanjeni.\nKazao je i da je Ministarstvo za boračka pitanja uputilo Vladi FBiH prijedlog da se s budžetskih pozicija ovog ministarstva 20 miliona KM usmjeri u Fond za borbu protiv COVID-19, ali da su uštede napravljene bez umanjenja naknada borcima i članovima njihovih porodica.\nKomentarisao je i nezadovoljstvo privrednika predloženim Zakonom o ublažavanju negativnih ekonomskih posljedica, uzrokovanih pandemijom koronavirusa. Zakon je, podsjetimo, upućen u parlamentarnu proceduru.\n"Vlada je otvorena za sve dobre prijedloge. Očekujemo da svi koji imaju dobre prijedloge, da ih preko zastupnika u Parlamentu upute i vjerujem da će za svaki od prijedloga, koji je koristan i realno provodiv, Vlada biti otvorena", rekao je Bukvarević, te dodao da su uvijek s jedne strane lijepe želje, a s druge pitanje mogućnosti.\nTagovi: Salko Bukvarević borci godišnjica zakon privreda ekonomija Vlada FBiH naknade\n! / Freelanceri upozoravaju na "Korona-zakon": Nastavlja se konstantna diskriminacija\nPotvrđeno / Aljoša Čampara: Da, odluka Vlade FBiH bit će poništena


UIO: Još se ne zna hoće li električna energija biti akcizni proizvod ili ne - Index.ba\nUIO: Još se ne zna hoće li električna energija biti akcizni proizvod ili ne\nU cilju potpuno tačnog informisanja javnosti vezano za pripremu novog prijedloga Zakona o akcizama, iz Uprave za indirektno oporezivanje izdali su saopćenje u kojem naglašavaju da u okviru Twinning projekta u Upravi postoji radna grupa koja radi na pripremi pomenutog propisa.\n– Postojeći Zakon o akcizama u BiH u primjeni je od 2009. godine i isti nije usklađen sa direktivom EU. Zbog obaveze da BiH uskladi sve svoje propise sa legislativom EU, Uprava zajedno sa ekspertima iz EU priprema i novi prijedlog Zakona o akcizama koji će biti usklađen sa legislativom EU. Prijedlog novog Zakona o akcizama u BiH trebao bi biti završen do sredine godine, nakon čega će biti pripremljen i Pravilnik o primjeni Zakona o akcizama, navodi se u saopćenju.\n– Usvajanje Zakona o akcizama prolazi kroz Upravni odbor UIO, Savjet ministara BiH i Parlament BiH. Konačna verzija Zakona u smislu definisanja koji će proizvodi biti akcizni, kao i visina stopa akciza biće poznati onog trenutka kada Zakon o akcizama bude u proceduri. Iz tog razloga želimo jasno naglasiti da u ovom trenutku još uopšte nije poznato hoće li električna energija biti akcizni proizvod ili neće. O tome će odluku donijeti ona tijela koja usvajaju pomenuti Zakon, dodaje se.\nPrethodni članakU Sarajevu uhapšeno jučer osam osoba: Optuženi za krađu, konzumiranje droga i iznude\nNaredni članakBiH nije iskoristila šansu posebnih carina za izvoz proizvoda: I dalje smo ovisni o uvozu mesa


BARAJEVO :: ONI SU OBELEŽILI 2014.\nONI SU OBELEŽILI 2014.\nIzbor za najbolje sportiste Barajeva u organizaciji Sportskog saveza naše opštine održan je u ponedeljak 29.decembra u svečanoj sali Skupštine opštine. Upravni odbor Sportskog saveza i ovoga puta je imao težak zadatak da od brojnih barajevskih sportista, koji su tokom 2014.godine postizali vrhunske rezultate, izabere one najbolje. Ipak sve odluke su donete jednoglasno a priznanja namenjena najuspešnijima pripala su sledećim sportistima:\nNajuspešniji sportski kolektiv u našoj opštini je Streljački klub “Barajevo” koji je tokom protekle takmičarske sezone zabeležio niz vrhunskih rezultata. Na Prvom Kupu Srbije takmičari ovog kluba su uekipnoj konkurenciji zauzeli četvrto mesto, Na trećem takmičenju iz iste serije Dragomir Ivanković bio je drugi dok se ekipa plasirala na treće mesto. Na četvrtom Kupu Aleksandar Ivanković je u pojedinačnoj konkurenciji nadmoćno trijumfovao. Najveći uspeh ostvaren je u finalu ovog takmičenja barajevska ekipa ubedljivo osvojila prvo mesto i veliki prelazni pehar namenjen pobedniku.\nZa najbolju seniorku proglašena je Arianna Ilić,članica Konjičkog kluba „Impuls Plus“ koja je tokom prošle godine na takmičenjima Otvorenog prvenstva Srbije u daljinskom jahanju osvojila tri prva i dva druga mesta. Na Balkanskom prvenstvu, koje je održano u našoj opštini, Arianna je bila vicešampionka dok je na FEI takmičenju u Bugarskoj takođe bila druga.\nNajbolji senior tokom 2014.godine bio je Nenad Jevtić, član Košarkaškog kluba „Barajevo“. Nenad je košarkom počeo da se bavi u matičnom klubu a nastupao je i za Rakovicu, Čukarički, Umku, Radnički iz Obrenovca a košarkaško znanje sticao je na terenima počev od „beton lige“ pa do Prve savezne lige Srbije. Nenad je u barajevskom klubu angažovan i kao igrač i kao trener a sa svojim saigračima iz ekipe osvojio je Letnju seniorsku ligu a trenutno nastupa u Drugoj srpskoj košarkaškoj ligi sa velikim čansama da on i njegove klupske kolege trijumfuju i u ovom stepenu takmičenja.\nZa najboljeg juniora proglašen je Ugren Ugrenović, koji sa uspehom brani boje Bokserskog kluba „Čolaković“. Ugren je aktuelni prvak Beograda a nastupio je za nacionalnu selekciju naše zemlje u ruskom gradu Anapa na nedavno održanom juniorskom Prvenstvu Evrope.\nU konkurenciji juniorki priznanje namenjeno najboljoj otišlo je u ruke Tijani Popović, takmičarki Stonoteniskog kluba „Barajevo“ koja je u dosadašnjoj karijeri, iako rođena 1999.godine, do sada osvojila pviše od 50 trofeja. Tijana sa svojim klubom trenutno nastupa u Drugoj ligi Srbije a bila je i učesnik prestižnog takmičenja TOP 12. Aktivni je učesnik na svim školskim takmičenjima u stonom tenisu a bila je prvak svih beogradskih škola dok je na republičkom nivou osvojila treće mesto.\nUO je jednoglasnom odlukom za najboljeg kadeta proglasio Nikolu Rankovića, člana Karate kluba Sensei“ i nosioca braon pojasa-1.KJU, koji je tokom prošle godine osvojio dve zlatne i jednu srebrnu medalju čime je kolekciju odličja u dosadašnjoj karijeri uvećao na 24 zlatne, 19 srebrnih i 8 bronzanih medalja.\nNajbolja kadetkinja je ,karatistkinja Emilija Antanasijević, nosilac plavog pojasa-5.KJU. Ona je i dobitnik plakete GO Barajevo za ostvarene rezultate u oblasti sporta a tokom 2014.godine osvojila je dve zlatne i jednu bronzanu medalju.\nEmilija Popović, koja sa uspehom nastupa za Stonoteniski klub Barajevo, proglašena je za najbolju pionirku. Do sada je osvojila 79 medalja i 8 pehara a na rang listi Stonoteniskog saveza Srbije trenutno se nalazi na devetoj poziciji. Sa svojim klubom takmiči se u Drugoj ligi Srbije a na školskom takmičenju beogradskih Osonvnih škola u pojedinačnoj konkurenciji bila je prva a isti uspeh ostvarila je i u ekipnoj konkurenciji. Na republičkom nivou pripalo joj je treće mesto.\nPriznanje namenjeno najboljem pioniru pripalo je košarkašu Stefanu Marinkoviću, kapitenu pionirske selekcije Košarkaškog kluba „Barajevo“. Stefan je odličan učenik a sa lakoćom uspeva da uskladi školske i sportske obaveze a svoje košgetersko umeće sve češće demonstrira pod protivničkim obručima tako da se neretko dešava da utakmicu završi i sa više od 30 postignutih poena.\nZa najboljeg fudbalera u našoj opštini proglašen je Marko Marinković, koji nosi dres FK“Vranić“. Marko je nastupao i u fudbalskoj školi Crvene Zvezde a branio je i boje FK“Čukarički“. Jedan je od najzaslužnijih za uspeh kluba iz Vranića koji je u rekordnom roku uspeo da iz Opštinske lige dođe do Prve beogradske fudbalske lige. Tokom nedavno završene polusezone Marinković je postigao 11 golova a isto toliko puta je bio i asistent svojim saigračima.\nNajbolji mladi fudbaler je Aleksandar Marković, čuvar mreže FK“Baćevac“. Marko je branio boje i fudbalskih klubova „Grafičar“ i „Policajac“ a trenutno sa baćevačkim klubom nastupa u Zonskoj ligi Beograda.\nNajperspektivniji mladi sportisti u muškoj i ženskoj konkurenciji su Vasilije Marinković, član Stonoteniskog kluba Barajevo i Tijana Nikolić,takmičarka Streljačkog kluba Barajevo. Vasilije je tokom prošle godine osvojio deset medalja dok je Tijana na Prvenstvu Srbije,koje je održano na strelištu u Kovilovu, bila treća a takođe je na dva takmičenja održana u našoj opštini jednom bila druga a jednom joj je pripalo treće mesto.\nPosebno priznanje namenjeno vrhunskim sportistima koji na najbolji način predstavljaju opštinu Barajevo i van granica naše zemlje dodeljeno je Branki Jovanović, proslavljenoj srpskoj reprezentativki u bodi bildingu.\nZahvalnice za sportsku saradnju i izvanredne rezultate postignute u oblasti školskog sporta dodeljene su direktorima i aktivima nastavnika fizičke kulture osnovnih škola“Knez Sima Marković“ iz Barajeva i „Pavle Popović“ iz Vranića kao i Srednje škole“Barajevo“.\nPlakete za postignute rezultate tokom 2014.godine pripale su Košarkaškom klubu „Barajevo“, Bokserskom klubu“Čolaković“, Stonoteniskom klubu“Barajevo“ i Konjičkom klubu „Impuls Plus“.\nZahvalnice su takođe dodeljene i Gradskoj opštini Barajevo, Radio Barajevu, Barajevskom glasniku, Policijskoj stanici Barajevo, Domu zdravlja „Milorad Vlajković“ kao i barajevskom Centru za kulturu. Zahvalnice su dodeljene i svim klubovima članovima Sportskog saveza Barajeva.\nPlakete, priznanja i zahvalnice najboljim sportistma, sportskim kolektivima i javnim ustanovama uručili su Slavoljub Ćurčić, predsednik Sportskog saveza Barajeva i Duško Ilić, potpredsednik ove sportske organizacije.


VIDEO - Kakav bi bio život u USK-u bez donacija u protekle tri godine? - Biscani.ba - Info portal grada Bihaća\nOd završetka rata, u Bosnu i Hercegovinu stigle su brojne donacije - od obnavljanja i izgradnje škola, preko bespovratnih sredstava do vozila i opreme. Koliko smo, zapravo, izgradili uz pomoć donacija? U Unsko-sanskom kantonu je specifična situacija, jer je ovo područje već četvrtu godinu centar migrantske krize.\nKakav bi bio život građana Unsko-sanskog kantona i uposlenika službi koje imaju zadatak da štite te iste građane da nije bilo donacija u protekle tri godine? Sigurni smo - mnogo teži, jer se zaista radi o velikim sredstvima koje naši budžeti ne bi mogli izdvojiti.\n„Bolnica je u zadnje tri godine iskoristila ovu situaciju sa migrantskom krizom u Unsko-sanskom kantonu da pokuša sebi naći sponzore i donatore koji bi se uključili u sufinansiranje određenih projekata u Kantonalnoj bolnici“, kazao je Hajrudin Havić, direktor Kantonalne bolnice Dr. Irfan Ljubijankić.\nOva ustanova u posljednje tri godine primila je donacije medicinske opreme vrijedne milion i 800 hiljada maraka. Vrijednost investicija građevinskih projekata u istom periodu je nešto viša od tri miliona maraka, od kojih su dva i po miliona donirana. A vrijednu opremu i vozila u migrantskoj krizi dobila je i krajiška policija.\n„Mi smo dobili 18 vozila za vrijeme ministra Mektića. Kad su u pitanju ostali, nismo imali nikakvih donacija“, kaže ministar unutrašnjih poslova USK-a Nermin Kljajić (NES).\nZato smo vlastitim sredstvima nabavili duge cijevi prošle, te iz istog izvora gradimo policijsku stanicu u Bužimu ove godine.\nAktivni učesnik u ublažavanju migrantske krize je i Crveni križ Unsko-sanskog kantona, čiji bi rad bez donacija bio nezamisliv.\n„Imamo kombi vozilo koje je dala Vlada Unsko-sanskog kantona, imamo dva dustera koja je dala Međunarodna federacije društava Crvenog križa i Crvenog polumjeseca“, navodi Sulejman Kličić, predsjednik Crvenog križa USK-a.\nČetvrto vozilo dobili su upravo na dan snimanja ovog priloga, od UNHCR-a.\nIstim sistemom kao i prethodne službe, rade i bihaćki vatrogasci. Nešto vlastitih sredstava, poneki projekat i uslovi za rad se poboljšavaju.\n„Moram reći da je gradska uprava Grada Bihaća proteklih godina značajnije ulagala određena sredstva i u nabavku vozila i ostale vatrogasne lične i zaštitne opreme“, kaže Mirsad Šehić, komandir Vatrogasne jedinice Bihać\nGradonačelnik Bihaća Šuhret Fazlić (POMAK) najavio je kako će u narednom periodu, u sklopu projekta UNDP-a Smanjenje opasnosti od rizika, nabaviti jedno specijalno vozilo.\nRezultat svih donacija i ulaganje naših sredstava u vidu sufinansiranja projekata rezultat su da smo nakon tri godine za mnoge oblasti bolje opremljeni.\n„Kantonalna bolnica sad ima puno puno nove i dobre opreme koja nam omogućuje savremen rad“, dodao je Havić.\nIpak, svi naši sagovornici ističu da se period od posljednje tri godine ne može porediti sa prijašnjim godinama jer se trenutno nalazimo u dvije najveće poslijeratne krize - migrantskoj i epidemiološkoj.


... /WHO: Dug je put do kraja pandemije / Radio Sarajevo\n... / WHO: Dug je put do kraja pandemije\n12. 04. 2021. u 18:48:00 Radiosarajevo.ba\nZbunjenost i samouvjerenost u suočavanju sa pitanjem virusa korona pokazuju da je pandemija daleko od kraja, ali da se dokazanim javnim zdravstvenim mjerama može iskontrolisati u roku od nekoliko mjeseci, izjavio je generalni direktor Svjetske zdravstvene organizacije (WHO) Tedros Adanom Gebrejesus, piše BHRT.\n"Dug je put do kraja pandemije koronavirusa, ali imamo brojne razloge za optimizam. Pad broja zaraženih i preminulih u prva dva mjeseca ove godine pokazuje da ovaj virus i njegovi sojevi mogu da se zaustave", istakao je Tedros.\nTedros je dodao da se čini da mnogi ljudi misle da, ukoliko su relativno mladi, "nema veze ako se zaraze koronavirusom".\nTagovi: WHO Tedros Adhanom Ghebreyesus kraj pandemije\n... / Ova zemlja je proglasila kraj pandemije, već tri nedjelje nemaju novozaraženih\n! / Poznati virusolog predviđa kraj pandemije: Virus će uskoro biti stvar prošlosti\nPrognoze / Bill Gates optimističan, evo kada očekuje kraj pandemije\n! / Poruka iz WHO: COVID-a se nećemo osloboditi ni u ovoj godini


Vučić i Hargitaj: Izuzetna saradnja Srbije i EBRD - Radio televizija Pančevo\n30. aprila 2021. 30. aprila 2021. 0100\nPredsednik Aleksandar Vučić primio je u oproštajnu posetu regionalnu direktorku Evropske banke za obnovu i razvoj za Zapadni Balkan, Žužanu Hargitaj, sa kojom je razgovarao o rezultatima saradnje sa ovom uticajnom institucijom, ekonomskim posledicama pandemije, kao i o portfoliju EBRD za privlačenje investicija sa posebnim akcentom na mala i srednja preduzeća.\nPredsednik Vučić je zahvalio Hargitovoj na izuzetnoj saradnji i posebno istakao značaj zajedničkih projekata Srbije i EBRD koji su i u uslovima pandemije kovid-19 uticali na privredni rast Srbije, navodi se u saopštenju Službe za saradnju sa medijima predsednika Republike.\nPredsednik je dodao da su odgovorna politika i stabilna ekonomska situacija jedni od osnovnih pokretača novih investicija u Srbiji, što potvrđuje i stalni rast podrške EBRD našoj zemlji.\nSagovornici su se dogovorili i o nastavku zajedničkog rada na reformi i modernizaciji javnih preduzeća, što je, ističe se, od posebnog značaja za Srbiju imajući u vidu da je upravo taj proces jedan od osnova podizanja nivoa konkurentnosti i profitabilnosti.\nSagovornici su se saglasili da, uprkos teškim posledicama po ekonomiju, ova godina predstavlja izuzetnu priliku za privlačenje novih ulaganja u Srbiju, budući da su, kako se dodaje, naše zdrave i stabilne javne finansije doprinele da budemo otporniji na uticaj pandemije od drugih zemalja u regionu.\nPredsednik Vučić je rekao da se nada nastavku dobre saradnje i da su investicije EBRD u privatni sektor, posebno u mala i srednja preduzeća, više nego dobrodošle.\nNa sastanku je bilo razgovora i o planovima za saradnju EBRD sa lokalnim samoupravama, koje će doprineti razvoju gradova i mesta u Srbiji.\nSvetska bokserska elita na Memorijalu Branko Pešić\nMica Milakov 3. decembra 2018.\nNarodna bašta idealna za odmor i relaksaciju\nJelena Obradović 13. avgusta 2020. 13. avgusta 2020.


Zaposleni su samoinicijativno, na društvenim mrežama, obavestili javnost o privremenom broju hitne pomoći, 060 0809413.\nU međuvremenu, 6. februara pre podne telefoni su ponovo uključeni, naime, zaposleni u hitnoj službi u Novom Bečeju javili su se na brojeve telefona te službe.\nPodsetimo da ovo nije prvi put da su telefoni u ovoj zdravstvenoj ustanovi isključeni, ali jeste prvi put da je i broj 194 bio nedostupan za više od 25.000 pacijenata iz te opštine i sve tranzitne hitne slučajeve od Kikinde do Zrenjanina.\nU članku koji je objavljen na portalu VOICE 6. februara ujutro istaknuto je da je Dom zdravlja već 427 dana u neprekidnoj blokadi zbog duga od preko 122 miliona dinara od čega najveći deo iznosi potraživanje distributera lekova „Feniks“ (Fenix).\nPrema rečima sagovornika VOICE-a, rukovodstvo ustanove je imalo saznanja da će telefoni biti isključeni, ali ništa nije preduzelo.\nB.M. (Izvor: VOICE)\nViše iz ove kategorije « Sećanje na Veliku raciju: Ne zaboravimo zlo – da se ne bi ponovilo\tNa konkursu Uprave za kapitalna ulaganja: Za rekonstrukciju dela Zelene ulice 93 miliona dinara »


RSF osudio opstrukciju prava na informiranje u Republici Srpskoj – Analiziraj.ba\nAutor Analiziraj.ba | Oct 22, 2021\nJedna od najvećih organizacija koja brine za prava novinara širom svijeta Reporteri bez granica (RSF) osudili su danas opstrukciju prava na informiranje u Bosni i Hercegovini nakon što ekipi BN televizije, bez razloga nije bilo dopušteno da prati javnu raspravu koju je organiziralo Ministarstvo energije i rudarstva Republika Srpska u Trebinju, a novinar Dubravko Curać fizički je izbačen iz zgrade.\nZa razliku od novinara brojnih lokalnih i državnih medija, ekipi BN televizije zabranjen je ulaz na javnu raspravu o nacrtu Zakona o obnovljivim izvorima energije, a osim što je Curać izbačen novinarki Direkt portala Jeleni Denda Borjan prvobitno nije bio dozvoljen ulazak na javnu raspravu.\nOvo nije prvi put da se u Trebinju ne dozvoljava rad određenim novinarima. Novinarka Direkt portala Jelena Denda Borjan podsjetila je da je prije svega nekoliko dana, izaslanik predsjednice RS-a Željke Cvijanović, Slobodan Župljanin u Trebinju odbio da odgovara na pitanja Dubravka Curaća nakon čega je uslijedila verbalna rasprava između njih dvojice.\nI menadžment Bolnice Trebinje nedavno je pokušao da opstruira rad novinara, kada je portparolka te ustanove rekla da pravo da postavljaju pitanja imaju samo novinari ATV-a, RTRS-a i Herceg televizije.\nCurać navodi da su nakon incidenta nadležni iz HET-a, gdje se rasprava održavala, rekli da je to urađeno mimo njihovog znanja i da će odgovorni biti sankcionirani. Međutim, Curać kaže da ne vjeruje da će biti ikakvih sankcija za ovako ponašanje prema novinarima.\nPrethodniKoalicija za slobodu medija poziva na okončanje krivičnog progona Assangea\nSljedećiNovi zakon usvojen u Armeniji ograničava slobodu medija


EXPRES - Nikolić: Dok sam predsednik vojska će obeležavati Dan pobede\nNikolić: Dok sam predsednik vojska će obeležavati Dan pobede\nBEOGRAD - Mislim da će Zapadna Evropa 9. maja slaviti Dan Evrope, a ne dan oslobodenja od nacisticke Nemacke, kaže predsednik Srbije Tomislav Nikolić i dodaje da će Vojska Srbije, dok je on predsednik, obeležavati pobedu nad fašizmom.\n"I ja razumem, kod nas kažu da vreme nosi breme, nakupilo se 70 godina, pa bi neki i da zaborave šta se desilo, međutim mudri ljudi ne zaboravljaju nijedno zlo koje se desilo u istoriji čovecanstva, pošto je potpuno jasno da se zla ponavljaju", rekao je Nikolić za portal Sputnjik, povodom Dana pobede.\nOn je dodao da Srbija nastavlja najlepšu i najplemenitiju tradiciju Jugoslavije, jer je uvek bila na pravoj strani, uvek je sa Rusijom zajedno ratovala i da je Srbija ponosna što je bila učesnik u pobedi protiv nacizma i to nikada neće da zaboravi.\nNikolić je ukazao da svetski moćne zemlje imaju neku vrstu šizofrenog ponašanja prema Danu pobede, ali da se on ne bi igrao sa istorijom i sa budućnošću srpskog naroda ili sa prekrajanjem onoga što se desilo.\n"Dok sam predsednik Srbije, naša vojska obeležavaće pobedu nad fašizmom, koliko možemo... Mislim da treba obeležavati i dan kada je izbio rat, komemoracijom, žalošću, a 9. maj veseljem. Tu, naravno, treba imati meru, to ne sme da nas svađa. Mi smo jedni drugima sve oprostili", naglasio je Nikolić.\nPredsednik Srbije je rekao da bi svi koji su se borili protiv fašističke Nemačke u Drugom svetskom ratu imali mnogo više žrtava da se Crvena armija zaustavila na svojim granicama.\n"Pitanje je kako bi se drugi oslobadali, pa i mi, koji smo ratovali protiv Nemaca, imali bismo mnogo više žrtava da nije došla Crvena armija, sa iskustvom, naoružanjem i željom da stigne u Berlin", rekao je Nikolić.\nMore in this category: « Vučić: U novoj vladi najmanje šest novih ministara\tI bez konsultacija, mandat Aleksandru Vučiću »


Izvor: JuznaSrbija.info, 27.Okt.2020, 22:17\nU Covid objektima Kliničkog Centra Niš, hospitalizovana su ukupno 64 pacijenata. je potvrđeno prisustvo virusa Covid-19. Među hospitalizovanim pacijentima, nema dece zaražene virusom Covid -19.\nU ZC Lekovac u Covid bolnici, trenutno je hospitalizovano 5 pacijenata. Kod 1 pacijenta je potvrđeno prisustvo virusa Covid-19.\nU 3 Covid bolnice u ZC Vranje, ukupno je hospitalizovano 32 pacijenata. Kod 18 pacijenata je potvrđeno prisustvo virusa. Među hospitalizovanim pacijentima, nema dece zaražene virusom Covid -19.\nU KC Niš 46 novozaraženih pacijenata - jedan preminuo\nIzvor: JuznaSrbija.info, 28.Okt.2020, 20:46\nU Covid objektima Kliničkog Centra Niš, hospitalizovana su ukupno 71 pacijenata. Kod 46 pacijenta je potvrđeno prisustvo virusa Covid-19. Među hospitalizovanim pacijentima, nema dece zaražene virusom Covid -19...Od ukupnog broja hospitalizovanih, potvrđenih pacijenata, 5 su priključena na aparate...\n27.Okt.2020: Jug Srbije


Uhapšen hongkoški medijski tajkun Džimi Laj\nIzvor: RTS, 10.Avg.2020, 09:08\nMedijski tajkun iz Hongkonga Džimi Laj je, na osnovu novog zakona o nacionalnoj bezbednosti, uhapšen zbog sumnje da je sarađivao sa stranim snagama.\nJavnost je o hapšenju tajkuna putem Tvitera obavestio jedan od Lajovih asistenata, preneo je Rojters.\nLaj je jedan od istaknutijih protivnika i kritičara vlasti u Pekingu, a kritike je, između ostalog, izazvao i novi zakon o nacionalnoj bezbednosti koji je usvojen 30. juna. >> Pročitaj celu vest na sajtu RTS <<\nPrema odredbama novog zakona, za sve što se smatra podrivanjem vlasti, secesijom, terorizmom i dogovorom sa stranim silama, može se izreći i kazna doživotne robije.\nKritičari navode da se zakonom narušavaju slobode u Hongkongu, dok oni koji podržavaju zakon ističu da će doneti stabilnost nakon prošlogodišnjih protesta.\nDžimi Laj je, sa ostalim vodećim aktivistima, bio uhapšen i ranije ove godine zbog optužbi za nezakonito okupljanje, tokom prošlogodišnjih protesta u Hongkongu.\nJedna od vodećih ličnosti prodemokratskog pokreta u Hongkongu, vlasnik medijske kompanije Džimi Lai uhapšen je danas na osnovu novog zakona o nacionalnoj bezbednosti, saznaje se iz policijskih i izvora bliskih uhapšenom.Džimi Lai (72), vlasnik dnevnika Epl dejli (Apple Daily) i časopisa Nekst...


Foto: NS RS | Čubrilović: Opada interes građana za evropske integracije\nSrna 24.09.2021 14:50\nBANJALUKA - Predsjednik Narodne skupštine Nedeljko Čubrilović istakao je danas u Budimpešti da izazovi u funkcionisanju zajedničkih politika EU i njen aktuelni položaj u međunarodnim odnosima bitno utiču na poziciju zemalja Jugoistočne Evrope u kojima su integracioni procesi usporeni ili potpuno zaustavljeni.\nPri tome, naglasio je Čubrilović, opada interes građana za evropske integracije.\nObraćajući se učesnicima 10. konferencije predsjednika parlamenata zemalja Jugoistočne Evrope o proširenju EU, Čubrilović je naveo da se stiče utisak da Unija ima probleme u ostvarivanju zajedničkih politika, posebno imigracione, a politika proširenja je izgubila na elanu i kao da nije dovoljno u fokusu Brisela.\n"Smatramo da integracione procese treba redefinisati s ciljem postizanja obostranih benefita, zbog toga što sadašnje stanje dovodi do razočarenja građana u proces pridruživanja EU", rekao je Čubrilović na konferenciji u Narodnoj skupštini Mađarske.\nPrema njegovim riječima, potrebno je naglasiti i afirmisati princip "jedinstvo u različitosti", kao jedan od osnovnih principa Unije, zato što građanima nije prihvatljivo nametanje vrijednosti koje negiraju njihov identitet, saopšteno je iz Narodne skupštine.\n"Doprinos zemalja Jugoistočne Evrope može biti upravo u ostvarivanju takvih politika i principa, to jeste, da se Evropa potpuno integriše, ali uz poštovanje i očuvanje različitih posebnosti i identiteta koje ima svaka država i svaki narod", naglasio je Čubrilović.\nOn je poručio da pretjerana restriktivnost u vezi sa kandidatskim statusom i otpočinjanjem pregovora negativno utiče na integracione procese, što se moglo vidjeti na primjerima drugih država, kada EU nije otpočela pregovore, iako su uslovi bili ispunjeni.\n"Takođe, kada jedna zemlja napreduje i otvori pregovaračka poglavlja, građani očekuju određene benefite, u smislu boljeg života. Jer, ako se integracijama ne poboljšava životni standard, građani se opravdano pitaju u čemu je onda smisao tog procesa", istakao je Čubrilović.\nOn je naveo da bi prihvatanje novog principa pregovaračkih klastera, koji predstavlja grupu poglavlja o jednoj oblasti, bilo efikasnije nego što je sadašnji model pregovaračkih poglavlja, zato što bi zatvaranjem određenog klastera građani imali vidljivije benefite u toj oblasti.\nČubrilović je naglasio da prilagođavanje političkog sistema određene zemlje, s ciljem ispunjavanja kriterijuma Unije, ne bi trebalo da ugrožava njen ustavni poredak i osnovne vrijednosti, niti temeljne pravne norme njenog postojanja i funkcionisanja.\n"Na primjer, BiH, kao složena država sa tri konstitutivna naroda i dva državotvorna entiteta, može postati članica Unije samo kao takva, uz određeno prilagođavanje svog političkog sistema evropskom", rekao je Čubrilović.\nOn je učesnike konferencije informisao da se zakoni, koje donosi Narodna skupština Republike Srpske, već duži niz godina, prilagođavaju i harmonizuju sa pravnim nasljeđem EU i njenim sekundarnim pravom.\n"Bitan aspekt integracionih procesa vidimo u regionalnoj saradnji i povezivanju, zato što se kroz taj proces razvija ekonomija i usklađuju integracioni procesi. Dobar primjer je `Otvoreni Balkan` koji su već usaglasile Srbija, Sjeverna Makedonija i Albanija", napomenuo je Čubrilović.\nOn je naveo da bi se integracije zemalja Jugoistočne Evrope trebale odvijati na način da se prvo ostvaruju ekonomske integracije, te da politika integracija po principu "sve odjednom" nije realna, jer zemlje Balkana ne mogu, u kratkom roku, da realizuju sve te reforme.\n"Postepenost integracija, regionalno povezivanje, vidljivi benefit po životni standard građana i uvažavanje specifičnosti zemalja kroz `jedinstvo u različitostima`, može biti osnova za novi zamah politike pridruživanja u narednom periodu", kaže Čubrilović.


Buš uveren da će plan za izlazak iz finansijske krize biti odobren\nZakonodavci moraju pod hitno da preduzmu mere za spasavanje finansijskih kompanija koje su pred kolapsom, kako ekonomija ne bi upala u još veće nevolje, rekao je američki predsednik Džordž Buš dok protivnici predloženog plana i dalje ističu da je on preskup, kao i da je mešanje vlade u privatni sektor pogrešna taktika.\nI pored toga što su se predsedniku Bušu suprotstavili čak i zakonodavci iz njegove stranke, on je izrazio uverenje da su republikanci i demokrate dorasli situaciji i da će uspeti da prevaziću sopstvene razlike kako bi postigli dogovor oko veoma važnog finansijskog plana.\n«Postoje neslaganja oko nekih delova plana, ali ne postoje nesuglasice oko toga da nešto mora da se preduzme. Zakonodavni proces ponekada nije prijatan, ali ovaj paket pomoći će biti odobren».\nPredsednik Buš zahteva od Kongresa da odobri 700 milijardi dolara za otkup vrednosnih papira što bi bankama pružilo sigurnost da i dalje pozajmulju novac firmama i građanima. Odsustvo takvih vrsta kredita preti da zaustavi američku ekonomiju. Prema Bušovom planu, vlada bi držala vrednosne papire dok se tržište ne oporavi, a onda bi ih prodala i na taj način povratila deo novca poreskih obveznika koji bi morao da bude uložen u plan za spasavanje. Međutim, republikanci iz Predstavničkog doma Kongresa protive se takvom planu tvrdeći da to liči na preuzimanje privatnih kompanija od strane države. Oni žele da obimniji osiguravajući sistem pokrije gubitke nastale zbog loših stambenih kredita. Do prekida razgovora o finansijskom paketu došlo je nekoliko sati pošto se predsednik Buš u četvrtak sastao sa kongresmenima i predsedničkim kandidatima – demokratom Barakom Obamom i republikancem Džonom Mekejnom. Inače, demokrate okrivljuju senatora Mekejna zbog toga što je prekinuo predizbornu kampanju i vratio se u Vašington kako bi učestvovao u pregovorima o planu za izlazak iz finansijske krize I tvrde da je time direktno umešao predizbornu politiku u taj proces. Mekejn je izjavio da postoje osnovani razlozi za zabrinutost u vezi sa novčanom sumom za predloženi plan.


Aviokompanija Ryanair pokreće dvije linije sa Međunarodnog aerodroma Tuzla - InfoPlus.ba\nRyanair, evropska aviokompanija broj 1, danas sa zadovoljstvom dodaje Tuzlu kao još jednu novu destinaciju u svojoj rastućoj mreži od preko 225 aerodroma. Aviokompanija je najavila dvije linije za Stockholm Arlanda i Memmingen za zimski red letenja u sezoni W22/23. Ryanair će od novembra ‘22. godine saobraćati na ove dvije linije dva puta sedmično, nudeći lokalno građanima Tuzle niskotarifne opcije putovanja kao i konekcije prema drugim uzbudljivim evropskim destinacijama.\n“Sretni smo što dodajemo Tuzlu u našu stalno rastuću mrežu od preko 225 aerodroma širom Evrope, Bliskog Istoka i Sjeverne Afrike, a zahvaljujući naporima novog menadžmenta aerodroma koji je prepoznao koristi od poslovanja najveće i najpouzdanije avio kompanije u Evropi na aerodromu. Ove nove linije na Tuzli će sada građanima Bosne i Hercegovine ponuditi pristup najvećoj avio kompaniji i najraznovrsnijoj mreži letova u Evropi. Radujemo se daljnjem rastu u Bosni i Hercegovini u godinama koje dolaze i mogućnosti da najavimo još novih i uzbudljivih ruta za sljedeće ljeto.\n“Zadovoljstvo nam je da danas možemo najaviti početak operacija najveće avio kompanije u Evropi sa našeg aerodroma što kolektiv Međunarodnog aerodroma Tuzla doživljava kao istorijski dan za razvoj aerodroma Tuzla. Međunarodni aerodrom Tuzla time dobija na značaju i popravlja svoju poziciju u odnosu na ostale aerodrome u regionu”.\n“Dolaskom Ryanaira-a na aerodrom Tuzla proširuje se mreža destinacija a sve na zadovoljstvo korisnika usluga aerodroma Tuzla. Putnici sa aerodroma Tuzla će tako imati mogućnost većeg izbora prilikom planiranja svojih putovanja, čime aerodrom Tuzla opradava svoju osnovnu ulogu povezivanja Bosne i Hercegovine sa ostatkom Evrope. Naša očekivanja su dugoročna i uspješna saradnja sa novim avio prevoznikom.“


Tadić negira da je učestvovao u prisluškivanju Roćena – SveVesti.net\nTadić negira da je učestvovao u prisluškivanju Roćena\nTadić je u izjavi za Radio Slobodna Evropa (RSE) rekao da ni na koji način nije bilo moguće prisluškivati razgovore iz Moskve.\n“Pretpostavljam da su neke obaveštajne službe to mogle da rade, da snimaju razgovore. Ako se ne varam, ti razgovori su vođeni u Rusiji, pa pretpostavljam da su odatle i potekli snimci”, rekao je Tadić komentarišući tvrdnje aktuelnog predsednika Srbije Aleksandra Vučića da je Tadić umešan u prisluškivanje Roćena.\nPrethodno je Aleksandar Vučić naveo, kako su preneli crnogorski mediji, da je prisluškivanje razgovora Milana Roćena rađeno po nalogu bivše vlasti i da je to radio Ranko Tadić, rođak nekadašnjeg predsednika Srbije.\n“U svakom slučaju, za mene je baš vučićevski stil ta optužba da ja imam veze s tim. Da vas podsetim, te 2006. godine ja nemam nikakvu izvršnu vlast u svojim rukama, moja stranka je u opoziciji, a ja sam predsednik koji je u kohabitacionom odnosu sa tadašnjom Koštuničinom i Labusovom Vladom, nemam nikakvog uticaja ni na jednu strukturu izvršne vlasti, ni na jednu obaveštajnu službu, niti Telekom Srbije, niti na bilo koga ko bi imao takav potencijal”, rekao je Tadić za RSE.\nOn je ocenio da “niko iz Srbije nije imao nikakve tehničke mogućnosti da snima razgovore koji su vođeni iz Rusije”.\n“Tako da je to bacanje prašine u oči u skladu sa Vučićevom političkom logikom i njegovim vrednosnim sistemom. Za te razgovore sam prvi put saznao onda kada su se pojavili u medijima”, rekao je Tadić.\nNa pitanje da li mu je poznato ime Ranka Tadića, Boris Tadić kaže da je on njegov “blizak rođak”, ali da “on to svakako nije radio”.\n“U mom mandatu pogotovo ništa slično nije radio. Mislim da će zbog toga Vučić dobiti tužbu njegove porodice zato što na bestijalan način blati čoveka koji više nije među živima, a to je baš u skladu sa vrednosnim sistemom Vučića. Lako je oblatiti mrtvog čoveka i onda ne mora ništa da se dokazuje u pravnom procesu i pred institucijama”, rekao je Tadić.\nOn je naveo kako “sve ostaje u polju gde Vučić ima apsolutnu dominaciju, a to su mediji koje on kontroliše do kraja”.\n“Dakle, niko iz moje blizine nije imao potencijal da prisluškuje razgovore. Prvo – zato što nije imao moj nalog, a i da je imao nalog s moje strane nije imao kapacitete za tako nešto. U vremenu o kojem govorimo, ja sam predsednik Republike kome ni tadašnja vlada ne dostavlja informacije na zahtev, sa obrazloženjem da to ‘nije moja ustavna nadležnost’. Tako da je sve to jedna politička besmislica koja služi Vučiću da podigne novu tenziju”, rekao je Tadić.\nOn je poručio da će “videti kako će crnogorska vlast reagovati na ovu potencijalnu aferu”.\n“Do sada su pokazivali bratski odnos sa Vučićevim režimom, ima mnogo sličnosti među njima”, ocenio je Tadić za RSE.\nPrevious Savet za nacionalnu bezbednost bez komentara o poseti Boltona Beogradu\nNext Dačić:Bolton bi mogao da poseti region krajem avgusta, ako Priština ukine takse


Lavrov: Možemo mi to i bez američkog dolara - Smedia\nLavrov: Možemo mi to i bez američkog dolara\nVelika trojka EU saglasna je da uspostavi trgovinu s Iranom, kaže Lavrov.\nGlavne evropske zemlje koje učestvuju u nuklearnim pregovorima sa Iranom – Francuska, Nemačkaa i Velika Britanija i dalje će održavati trgovinu s Teheranom nezavisno od američkog dolara, rekao je ruski ministar spoljnih poslova Sergej Lavrov.\nEvropske kompanije su pod rastućim pritiskom Vašingtona kako smanjile poslovne odnose sa Teheranom. Pošto se većina transakcija trenutno sprovodi korišćenjem američkog dolara, kompanije koje rade u Iranu suočavaju se sa potencijalnim američkim sankcijama\nPrema Lavrovu, odluka se posebno odnosi na mala i srednja preduzeća. Objasnio je da su učesnici u iranskom sporazumu pristali na izradu mera za zaštitu poslovanja zemalja koje bi pogodile sankcije SAD.\n"Svi su saglasni da su ove sankcije apsolutno...


Vesti online / Scena / Estrada / Skandal u "Grandu": Sukob Karleuše i Viki prekinuo snimanje, Popović intervenisao!\nSkandal u "Grandu": Sukob Karleuše i Viki prekinuo snimanje, Popović intervenisao!\nJoš jedno snimanje Zvezda Granda obeležio je incident koji je inicirala Jelena Karleuša.\nPonovo u centru skandala: Jelena Karleuša\nPosle dve kandidatkinje koje nisu bile pogodne za komentarisanje, jer pevanjem i pojavom nisu inspirisale, Karleuša je podelila članove žirija kao fudbalski tim. Viki je dobila ulogu rezerve i "nebitnog igrača sa klupe".\nTo je izazvalo pravi haos, i dok su prštale teške reči, Marija Šerifović i Snežama Đurišić su zahtevale da se situacija smiri, zbog čega je situaciju u ruke preuzeo Saša Popović. Snimanje je nakratko prekinuto.


Kvinsi Miler doputovao u Beograd\nBeta\t 24. oktobra 2015. 21:45\nNovi košarkaš Crvene zvezde Kvinsi Miler rekao je danas po dolasku u Beograd da je imao ponude od NBA timova, ali da je želeo da stekne iskustvo u evropskoj košarci.\n“Imao sam neke opcije u NBA i mogao sam da ostanem, ali želim da igram i steknem iskustvo u kvalitetnim takmičenjima, a sa Crvenom zvezdom ću imati tu priliku”, rekao je Miler novinarima po dolasku, a prenosi klupski sajt.\nOn je početkom nedelje potpisao ugovor sa crveno-belima, samo nekoliko sati pošto je napustio ekipu Bruklina.\n“Mislim da sam odabrao veoma dobar klub, sa bogatom istorijom i velikim brojem navijača. Mnogo je kvalitetnih igrača u timu, kratko rečeno odmah sam video da je to jedna sjajna organizacija. Shvatio sam da je da to sredina u kojoj mogu da napredujem”, kazao je Miler.\nKvinsi Miler će u nedelju u prepodnevnim časovima obaviti medicinske testove, nakon čega bi trebalo da bude na raspolaganju treneru Dejanu Radonjiću.


Stefanović dobio tužbu: NIN mora da plati 300.000 dinara odštete\nMinistar unutrašnjih poslova Srbije, Nebojša Stefanović dobio je tužbu koju je podneo protiv nedeljnika NIN, zbog teksta koji nosi naslov "Nebojša Stefanović, glavni fantom iz Savamale".\nTeretni voz po prvi put povezuje Kinu i Veliku Britaniju\nKina je pokrenula prvi teretni voz, koji će saobraćati od Kine od Velike Britanije, i spajati kineski grad Jivu sa Londonom.\nItalija beleži prvu deflacije nakon 57 godina\nPrema zvaničnim podacima, potrošačke cene u Italiji zabeležile su negativan rast u 2016. godini, što je prva deflacija u toj zemlji od 1959. godine.\nNakon 9. januara pojeftiniće 14 usluga Republičkog geodetskog zavoda, a biće uvedene i dve nove usluge, kojima će se izjednačiti prava supružnika koji imaju zajednički kredit za nepokretnosti.\nVrednost dinara za godinu dana opala za 1,6 odsto u odnosu na evro\nDinar je zadržao približno istu vrednost prema evru u odnosu na poslednji radni dan 2016. godine i zvanični srednji kurs je 123,4512 dinara za jedan evro, objavila je Narodna banka Srbije (NBS).\nMeksiko žali zbog odluke "Forda" da napusti tu državu\nMeksička vlada je, u utorak, izrazila žaljenje zbog odluke "Forda" da ukine novo postrojenje, kao posledicu kritike novoizabranog predsednika SAD-a, Donalda Tramp.\nNajveća inflacija u evrozoni od 2013. godine\nInflacija u evrozoni u decembru bila je 1,1 odsto i najveća je u protekle tri godine, uglavnom zbog poskupljenja energije.\nNastup Maraje Keri na Tajms skveru propao zbog plejbeka\nZa američku pevačicu Maraju Keri, 2016. godina se nije dobro završila. Naime, kojoj je u Novogodišnjoj noći propao nastup na čuvenom njujorškom Tajms skveru gde je, zbog tehničkih problema u izvođenju plejbeka, napustila binu pre predviđenog kraja koncerta.\nSud poništio rešenje o prodaji zgrade "Jugoeksporta", a slučaj ispituje i tužilaštvo\nDa li EU ruši suverenitet država članica-poreski slučaj protiv “Apple”-a i Irske\nKraj prošle godine obeležio je sukob Irske i američke kompanije “Apple”, s jedne strane i Evropske komisije, s druge strane. Razlog je nalog, koji je EU dala Irskoj da traži povraćaj poreza u iznosu od 13 milijardi evra od “Apple”-a, koji je, kako smatra zvanični Brisel, ta kompanija utajila. To je pokrenulo pitanje da li EU ovakvim potezima ruši suverenitet zemalja članica, odnosno, da li države EU imaju pravo na sopstvenu poresku politiku?


Portal Sarajevo-RS.com - Zabrana prodaje benzinaca i dizela od 2040. godine\nZabrana prodaje benzinaca i dizela od 2040. godine\nčetvrtak, 06 Juli 2017 21:01\nFrancuzi planiraju da obustave prodaju automobila sa benzinskim i dizelskim motorima od 2040. godine rečeno je danas na promociji plana protiv klimatskih promjena.\nMinistar za zaštitu životne okoline Nikola Ulo rekao je da će ova mjera teško opteretiti lokalne proizvođače automobila.\nOn nije precizirao detalje, niti kako će zabrana biti sprovedena, a nije rekao ni da li će se mjera odnositi i na automobile sa hibridnim pogonom, prenio je "Financial times".\nProizvođači ubrzano povećavaju proizvodnju električnih i hibridnih vozila kao odgovor na rast potražnje i sve oštrije regulative o zagađenju vazduha.\nGlobalna prodaja električnih automobila činila je samo jedan odsto ukupne prodaje prošle godine. Tržišni analitičari očekuju da će broj od 672.000 novih električnih automobila na ulicama ove godine biti povećan na skoro sedam miliona 2027. godine.\nTržišni analitičari očekuju da će broj od 672.000 novih električnih automobila na ulicama ove godine biti povećan na skoro sedam miliona 2027. godine.\nFrancuska planira da obustavi prodaju automobila sa benzinskim i dizelskim motorima od 2040. godine, izjavio je novi ministar za zaštitu okoline Nikola Ulo."Objavljujemo kraj prodaje benzinskih i dielskih automobila od 2040. godine", rekao je Ulo na predstavljanju svog plana protiv klimatskih promjena.\nOn nije precizirao detalje, niti kako će zabrana biti sprovedena, a nije rekao ni da li će se mjera odnositi i na automobile sa hibridnim pogonom, prenio je "Fajnenšel tajms".\nMinistar je dodao da će ova mjera teško opteretiti lokalne prozvođače automobila. Francuski proizvođači "Reno" i "PSA" djelimično su u vlasništvu države.\nFrancuska planira da obustavi prodaju automobila sa benzinskim i dizelskim motorima od 2040. godine, izjavio je novi ministar za zaštitu okoline Nikola Ulo."Objavljujemo kraj prodaje benzinskih i dielskih automobila od 2040. godine", rekao je Ulo na predstavljanju svog plana protiv klimatskih promjena. On nije precizirao detalje, niti kako će zabrana biti sprovedena, a nije rekao ni da li će se mjera odnositi i na automobile sa hibridnim pogonom, prenio je "Fajnenšel tajms". Ministar je dodao da će ova mjera teško opteretiti lokalne prozvođače automobila. Francuski proizvođači "Reno" i "PSA" djelimično su u vlasništvu države. Proizvođači ubrzano povećavaju proizvodnju električnih i hibridnih vozila kao odgovor na rast potražnje i sve oštrije regulative o zagađenju vazduha. Globalna prodaja električnih automobila činila je samo jedan odsto ukupne prodaje prošle godine. Tržišni analitičari očekuju da će broj od 672.000 novih električnih automobila na ulicama ove godine biti povećan na skoro sedam miliona 2027. godine.\nViše iz kategorije: « Brisel gubi strpljenje sa BiH Sukobi policije i demonstranata uoči samita G-20 »


E.ON razdvojio prljavu i čistu energiju | Stakleno Zvono e-TV magazin\nby Stakleno Zvono · Published February 5, 2016 · Updated February 5, 2016\nNemački energetski džin E.ON i zvanično je izdvojio poslovanje sa fosilnim gorivom i prebacio ga u novu kompaniju Uniper.\nPo razdvajanju poslovanja, koje je stupilo na snagu prvog dana 2016, nemačka energetska kompanija će se fokusirati na obnovljive izvore energije, energetske mreže i energetsku efikasnost. Istovremeno će nezavisni Uniper zadržati kontrolu nad imovinom kompanije u sektorima fosilnog goriva i hidroenergije, kao i globalnu trgovinu energijom.\nDirektor kompanije E.ON Johanes Tajsen (Johannes Teyssen) istakao je da će razdvajanje, koje je prvi put najavljeno 2014, učiniti E.ON i Uniper još “agilnijim” i pružiti i jednoj i drugoj kompaniji priliku da postanu lideri svaka u svom sektoru.\nTo nas oslobađa potrebe da stalno pravimo kompromise – naveo je Tajsen u saopštenju dodajući, naše ambicije odnose se na obe kompanije koje će uskoro biti pravno nezavisne kako bi postale vodeći igrači u svetu u svojim sektorima.\nE.ON je podelu kompanije najavio kao odgovor na, kako su ocenili u kompaniji, “dramatično izmenjeno globalno tržište energije”. Na poslovanje sa fosilnim gorivom te kompanije nepovoljno je delovala strategija zaokreta na “čistu” energiju nemačke vlade kojom se energiji iz obnovljivih izvora daje prioritetan pristup mreži.\nOčekuje se da E.ON nakon razdvajanja postane jedna od najvećih “zelenih” energetskih kompanija u Evropi. Usmeravanje na obnovljive izvore znači “potencijal za rast koji je nastao transformacijom energetike u svetu”, navela je kompanija kada je prvi put objavila razdvajanje poslovanja.\nU Uniperu kažu da će njihov kapacitet za proizvodnju energije iz konvencionalnih izvora od oko 40 gigavati nastaviti da igra ključnu ulogu u energetskim sistemima mnogih zemalja.\nNaš ključni zadatak ostaće da obezbedimo sigurnu i ekonomičnu isporuku struje i gasa – istakao je u saopštenju direktor Unipera Klaus Šefer (Schäfer). To je posao Unipera- dodao je Šefer, preneo je EurActiv.com.\nPotpuno izdvajanje Unipera očekuje se kasnije ove godine, nakon što ga odobre akcionari kompanije E.ON, što se očekuje u junu. E.ON će nakon toga prodati svoj većinski udeo u Uniperu, kažu u toj kompaniji i dodaju da na srednji rok planiraju da se “oslobode” preostalog udela u Uniperu.\nUniper će raditi u starom sedištu kompanije u Diseldorfu dok će se E.ON preseliti u novo u obližnjem Esenu.\nVest o zvaničnom razdvajanju poslovanja sa fosilnim gorivom i onim sa obnovljivim izvorima stigla je nekoliko nedelja nakon što je RWE, rival kompanije E.ON, objavio da planira da podeli kompaniju na dve – za “čistu” energiju i za poslovanje sa fosilnim gorivom.\nE.ON planira milijardu evra profita (79%)\nPrvo javno skladište za biomasu u Srbiji (11.9%)\nUN-ova Agenda za održivi razvoj do 2030. godine (11.9%)\nSrbija po energetskom sistemu 74. u svetu (11.9%)\nZemlje u razvoju ulažu više u obnovljivu energiju od razvijenih (11.9%)\nTags: akcionaričista energijaDiseldorfE.ONenergetska efikasnostenergetske mrežeglobalno tržištehidroenergijaJohannes TeyssenkompanijaNemačkaobnovljivi izvori energijeUniperzeleni\nNext story Luksemburg kreće u trku za resursima u svemiru\nPrevious story Program obuke trenera za proces strateškog planiranja


"VIVIA RUN&MORE PARK": Prijavljeno 700 trkača | Banjaluka.net\nViše od 700 trkača trčaće ovog vikenda ulicama našeg grada, u okviru druge sportsko-zabavne manifestacije „Vivia run&more park“ koja će biti održana u Parku Mladen Stojanović.\nDirektor manifestacije Goran Ćorić, kazao je da će u subotu biti održane dvije trke i to „Banjalučka desetka“, trka sa elitnim trkačima na 10 kilometara i trka poslovnih ljudi na pet kilometara u kojoj će učestvovati predstavnici više od 100 kompanija iz Banje Luke i regije.\nDirektor trke Radislavka Račić, rekla je da će se na banjalučkoj stazi pojaviti i nekoliko elitnih trkača, među kojima i šampionka od prošle godine Olivera Jevtić, a biće tu i Bojana Bijeljac, te učesnik zadnjih Olimpijskih igara iz Londona, Slovenac Rok Puhar.\nGrad Banja Luka je podržao ovu manifestaciju sporta i zabave, a načelnik Odjeljenja za obrazovanje, zdravstvo, omladinu i sport, Dragan Banjac, naglasio je da ovo jedna od najznačajnijih atletskih manifestacija u gradu, koja izuzetno doprinosi pozitivnoj slici i promociji našeg grada u regionu i Evropi.\nUz sportski dio programa, koji će obuhvatiti i zabavne trke kao što su pivska trka, te trka u vrećama i sa balonima, pripremljen je i bogat muzički program. Centralni događaj je nastup EKV tribjut benda iz Beograda sa poznatom pjevačicom Tanjom Jovićević, u subotu od 21.00 čas, u Parku Mladen Stojanović.


SAD traže talibanskog šefa bezbednosti, nude 5 mil. dol\nTanjug 26. avgusta 2021. 21:52\nVAŠINGTON – SAD su ponudile nagradu od pet miliona dolara za informacije koje bi dovele do lišavanja slobode Halila al-Rahmana Hakanija koji je imenovan za šefa bezbednosti u Kabulu.\nMreža Hakani, za koju zvaničnici kažu da funkcioniše poput mafijaških porodica organizovanog kriminala, okrivljena je za kidnapovanje nekoliko Amerikanaca kao deo širih poslova otmica za otkupninu.\nKalil Hakani služio je kao šef operacije ove organizacije, prema Dagu Londonu, koji je vodio operacije CIA u borbi protiv terorizma u Avganistanu pre nego što se povukao 2018.\nU toj ulozi, Hakani je odobrio samoubilačke napade na američke snage i avganistanske civile, rekao je London za NBC Njuz.\nOn je, takođe, bio partner CIA kada je ta agencija naoružavala i obučavala avganistanske pobunjenike koji su se borili protiv sovjetske invazije 1980-ih, rekao je London.\nVlada SAD ga je 2011. godine proglasila teroristom, a Stejt department je ožnačio Hakanija kao nekog ko je delovao u ime Al-Kaide i ko je povezan sa terorističkim operacijama Al-Kaide, i ponudila nagradu od pet miliona dolara za informacije koje bi dovele do njegovog hapšenja.\nHakani je za Al Džaziru u intervjuu koji je objavljen u nedelju poručio da talibani rade na uspostavljanju reda u Avganistanu.\n„Ako možemo da pobedimo velesile, sigurno možemo pružiti bezbednost narodu Avganistana“, naglasio je on.\nTa uveravanja dovedena su danas u pitanje onim što je portparol Pentagona nazvao „složenim“ bombaškim napadom ispred aerodroma u Kabulu u kome je nastradalo više desetina američkih i avganistanskih žrtava.\nAmerički zvaničnici sumnjaju da je bombardovanje izvela ISIS-K, odcepljena grupa Islamske države koja je ogorčeni rival talibana, a napad pokreće pitanja o njihovoj sposobnosti da održe bezbednost u glavnom gradu.


Na pojedinim dionicama i dalje na snazi zabrana saobraćanja – Haber.ba\nNa pojedinim dionicama i dalje na snazi zabrana saobraćanja\nU većem dijelu BiH kiša koja pada uslovljava da se saobraća usporeno i otežano po vlažnom, odnosno mokrom kolovozu.\nCesta - Nezavisne.com\nU brdsko-planinskim predelima moguće su slabije snijžne padavine.\nNa magistralnom putu M-14.1 Bosanska Gradiška-Bosanska Dubica u mjestima Gašnica i Bistrica, zbog izlijevanja rijeke Save saobraćaj je obustavljen za sve kategorije vozila.\nNa regionalnom putu R-419 Rakitno-Blidinje, zbog zaleđenog kolovoza i mjestimičnih sniježnih nanosa obustavljen je saobraćaj za teretna vozila preko 3,5 t.\nZbog izvođenja radova na mostu Bojnik na dionici A-1 Sarajevo sjever-Sarajevo zapad, saobraćaj se na mjestu radova preusmjerava iz vozne u preticajnu traku.\nZbog sanacionih radova na vijaduktu Briješće na magistralnom putu M-17 Rajlovac-Stup saobraćaj je obustavljen i preusmjeren na kružni tok (rotor) u ulici Safeta Zajke


„Romacted 2“ projekat – RADIO TELEVIZIJA BOR\n„Romacted 2“ projekat\n12 meseci ago Saša Stojčić\nZAJEČAR – Zajednički program Evropske unije i Saveta Evrope – ROMACTED 2 biće prirodni nastavak primene prve faze programa ROMACTED na Zapadnom Balkanu i u Turskoj, koji je trajao od 2017. do 2020. godine, koji će služiti za konsolidaciju i proširenje napora za poboljšanje integracije romske populacije u lokalnim zajednicama kroz pojačano učešće u kreiranju lokalne politike i sprovođenju lokalnih akcija.\nMarina Vasić, regionalni menadžer programa ROMACTED zahvalila se na divnoj saradnji tokom prve faze projekta i istakla da je u Zaječaru puno toga do sad postignuto i da je to jedan od razloga zašto se projekat nastavlja.\nGrad Zaječar je i pre nego što se saznalo da će se nastaviti sa Romacted programom predvideo sredstva u budžetu za nastavak aktivnosti romske zajednice, a obećanje da će gradska uprava i dalje biti na raspolaganju romskoj zajednici dao je i Vladimir Videnović, zamenik gradonačelnika Zaječara.\nRomacted 2 će i dalje pomagati lokalnim vlastima da integrišu specifične dimenzije/mere za Rome u redovne lokalne politike, akcione planove koji se odnose na ove politike, budžete i pružanje javnih usluga, poboljšavajući na taj način demokratsko učešće i osnaživanje lokalnih romskih zajednica.\nPored tima koji radi u Strazburu, program će imati projektno osoblje u kancelarijama Saveta Evrope u Tirani, Sarajevu, Prištini, Beogradu, Skoplju, Podgorici i Ankari i tim za podršku konsultanata u svakom od korisnika.\nProjektni partneri su Evropska unija, druge međunarodne organizacije, vladine i nevladine institucije i organizacije koje se bave romskim pitanjima.\nTags: evropska unija, projekat, romacted 2, romi, savet evrope, Zaječar\nPrevious Letnja škola arhitekture u Rogljevu\nNext U Valakonju, kod Boljevca opremljeno igralište za decu


MREŽA ZA RESTITUCIJU TRAŽI IZMENE ZAKONA O RESTITUCIJI\nMreža za restituciju u Srbiji zatražila je danas od ministra finansija u tehničkoj Vladi Lazara Krstića da se paralelno sa izmenama Zakona o stečaju, Zakona planiranju i izgradnji i Zakona o privatizaciji, urade i izmene Zakona o restituciji.\nU saopštenju se pozivaju nadležni da prilikom izrade propisa koji se tiču procesa privatizacije, stečaja, i naročito javne svojine i javnih preduzeća, posebna pažnja obrati na popis, detaljnu evidenciju i druge odredbe koje bi morale da zaštite javnu svojinu od daljih uzurpacija i nezakonite upotrebe.\n"Nesavesnim, nezakonitim i besplatnim, ili po privilegovanim uslovima korišćenjem javne svojine od strane povlašćenih lica, budžeti Republike i lokalnih samouprava trpe štetu koja višestruko prevazilazi budžetski deficit Republike Srbije", navodi se u saopštenju.\nMreža za restituciju takođe primećuje da je u postupku primene Zakona o restituciji, skoro bez izuzetaka, prilikom utvrđivanja činjenica u postupku pred Agencijom za restituciju, identifikovan veliki broj nepravilnosti, nezakonitosti i kriminala sa nepopisanom javnom svojinom.\n"Primer samo jednog objekta u Knez Mihajlovoj br. 49 koji je pred Agencijom za restituciju vraćen Zadužbini Nikole Spasića, doveo je do uknjižbe 1.700 m2 poslovnog prostora u javnoj svojini koji do tada nisu bili uknjiženi", navodi se u saopštenju.\nMreža za restituciju napominje da, "za razliku od procesa takozvane privatizacije i stečaja društvenog kapitala, koji je proizveo katastrofalne ekonomske efekte", proces privatizacije kroz restituciju u naturi, doneo je odgovorne i nove poreske obveznike, koji polako počinju da donose stabilne i dugoročne poreske prihode.


SDP BiH: Danas unutarstranački izbori\nJutros u sedam sati otvoreno je više od 300 biračkih mjesta širom Bosne i Hercegovine, na kojima će članovi Socijaldemokratske partije (SDP) BiH birati nova rukovodstva gradskih, opštinskih, kantonalnih i regionalnih organizacija, po principu Jedan član-jedan glas.\n– Ovo je prvi put u bh. historiji da neka politička partija na ovom principu i u ovom obimu bira rukovodstvo svojih lokalnih organizacija. Na izborima pravo glasa ima 24.436 članova koji su izmirili obaveze članarine, koji će birati između 181 kandidata za predsjednike 78 opštinskih organizacija, 14 kantonalnih i regionalnih organizacija i sedam gradskih organizacija SDP BiH – navodi se u saopćenju Centra za informisanje SDP-a BiH.\nIzbornim procesom, u skladu s Pravilnikom o održavanju ovih izbora, rukovode opštinske/gradske (OIK/GIK) i kantonalne/regionalne izborne komisije (KIK/RIK), a na nivou BiH Centralna izborna komisija SDPBiH (CIK).\n– Ukoliko niko od kandidata ne dobije natpolovičnu većinu glasova članova u određenoj lokalnoj organizaciji, u toj organizaciji će se 7. juna održati drugi krug izbora između dva kandidata koji su dobili najviše glasova – kaže se u saopćenju.\nBiračka mjesta će danas biti otvorena do 19.00 sati, a svaki član SDP-a BiH u svojoj lokalnoj organizaciji može saznati kom biračkom mjestu pripada.


09. Jul 2020 876\nIzbori u Bosni u Hercegovini možda neće biti održani ni u novembru već u decembru, čime smo došli u još jednu apsurdnu situaciju da kritike koje su unazad dva mjeseca brojni političari upućivali članovima CIK zbog odluke da pomjere izbore za novembar, sada i sami traže dodatna pomjeranja.\nCIK BiH je u maju ove godine saopštio da će izbori umjesto u oktobru biti održani u novembru zbog nedostatka sredstava koja treba da se obezbijede sa nivoa BiH, što je izazvalo oštre kritike na račun članova te Komisije.\nUbrzo potom SNSD je podnio i apelaciju Ustavnom sudu BiH u kojoj je tražio ocjenu ustavnosti odluke CIK o odgađanju izbora. Najžešći u osudi odgađanja izbora bili su u HDZ BiH, tvrdeći kako je takva odluka nelegalna i da nema osnova da se izbori odgode.\nOvih dana su, međutim, potpuno okrenuli ploču, pa sada smatraju ne samo da je pomjeranje neophodno već da bi izbori trebali biti u decembru, a ne novembru!\nDa bi izbori mogli da se održe u decembru javnosti je upoznata prije dva dana, nakon sastanka delegacija SNSD, HDZ i SDA, predvođene liderima Miloradom Dodikom, Draganom Čovićem i Bakirom Izetbegovićem.\nDelegacije su se usaglasile da će budžet institucija BiH, od kojeg izbori zavise, biti konačno usvojen do 21. jula, ali da bi se zbog izbora u Mostaru možda trebali prolongirati lokalni izbori za decembar ove godine.\n– Raniji dogovor hrvatske i bošnjačke komponente o Izbornom zakonu grada Mostara precizirao je da se izbori u tom gradu održe istovremeno kada i u ostatku BiH, a sve pripremne radnje teško će biti izvodljive do 15. novembra. Stoga ostaje mogućnost da se izbori u cijeloj BiH održe u prvoj polovini decembra, uz adekvatno zakonsko uporište – izjavio je Dodik nakon sastanka.\nDa li će izbori biti prolongirani za prvu polovinu decembra juče nisu mogli da kažu u CIK BiH.\nPortparol CIK Maksida Pirić kratko je rekla za Srpskainfo da za sada nije razmatrana ta mogućnost, te da ne može komentarisati izjave trojice lidera.\nPortparol SNSD Radovan Kovačević kaže da se na sastanku govorilo o eventualnom odgađanju izbora do prve polovine decembra zbog toga što je potrebno da dođe do Izmjena izbornog zakona koji se tiče izbora u Mostaru, ali i zbog toga što budžet BiH nije po preporuci Predsjedništva usvojen u Predstavničkom domu Parlamentarne skupštine BiH po hitnom postupku, već po skraćenoj proceduri.\nKovačević ističe da CIK već sada kasni s nekim svojim obavezama, te da ako procedura oko usvajanja budžeta bude završena tek 21. jula, kako se planira, još više će kasniti s nekim svojim rokovima.\n- Bez obzira na sve to, SNSD nije za prolongiranje izbora. Da se mi pitamo, izbori bi se održali u skladu sa zakonom, u prvoj sedmici oktobra. SNSD je spreman da na ovim izborima napravi još bolji rezultat nego u 2016. godini, kada smo ostvarili apsolutnu pobjedu. Međutim, nekim drugim strankama, koje su instruisale u CIK svoje ljude, očito je u interesu da se izbori odgode ili da se uopšte ne održe, jer su svjesni kakav debakl će da dožive – smatra Kovačević.\nPoslanik SDA u Predstavničkom domu Parlamentarne skupštine BiH Šemsudin Mehmedović kaže da nije siguran da treba doći do novog odgađanja izbora.\nPodsjeća da su u protekla dva dana prvo u Predstavničkom domu PSBiH, a potom i Domu naroda PSBiH, usvojene izmjene Izbornog zakona BiH po hitnom postupku, što će omogućiti sprovođenje lokalnih izbora i u Mostaru.\n– Prema tome, ako danas u Predstavničkom domu PSBiH usvojimo budžet u oba čitanja, a Dom naroda naredne sedmice, onda nema razloga za bilo kakvo odgađanje lokalnih izbora. Tačno je da CIK već kasni s nekim rokovima, ali ako budžet bude usvojen do 21. jula moći će se uklopiti u rokove – uvjeren je Mehmedović.\nPoslanik PDP u Predstavničkom domu PSBiH i lider te stranke Branislav Borenović ističe da je sve moguće, pa i to da dođe do novih odgađanja izbora. Ističe da u BiH vlada anarhično stanje i da svi koji žele da se ponašaju odgovorno imaju vezane ruke.\n– CIK će imati ozbiljan problem da provede izborne aktivnosti ako im budu rokovi skraćeni i ako ne dobiju finansijska sredstva na vrijeme. Neće moći da provedu sve procedure, i pitanje je kako će to u narednom period izgledati – kaže Borenović.\nDodaje da su stranke koje imaju većinu u Parlamentu BiH do sada mogle deset puta da usvoje budžet i riješe pitanje izbora u Mostaru, ali da je očito da se traži razlog kako bi se izbori odgodili.\n– Budžet je trebao da bude usvojen po hitnom postupku. I mi iz opozicije smo glasali za to, svjesni činjenice da u tom postupku onda nema pravo na amandmane. Međutim, dio poslanika iz vlasti je promijenio svoje mišljenje, očigledno pod pritiskom sastanka trojice lidera SNSD, SDA i HDZ. Na kraju, budžet nije usvojen po hitnoj proceduri već po nekoj skraćenoj proceduri, što se može razvući – ističe Borenović.\nProcjenjuje da je vjerovatno namjera tih koji otežu s usvajanjem budžeta da maksimalno prolongiraju vrijeme njegovog usvajanja kako bi se onemogućio CIK da u skladu sa zakonom raspiše konkurse, javne pozive, tendere i sve ostalo što je potrebno za provođenje izbornog procesa.\nTagovi: izbori mostar cik


Zajednica Opština Crne Gore » Blog Archive » ,,Razvoj energetike na lokalnom nivou kao podsticaj ruralnom razvoju”\nNa sastanku su razmotrena pitanja mogućnosti boljeg korišćenja energetskog potencijala vodotoka na području opština sjevernog regiona u funkciji razvoja tih opština, izgradnje mini i malih hidroelektrana, administrativnih procedurama i barijerama sa kojima se suočavaju opštine prilikom realizacije ovih projekata.\nIzvršni direktor Montenegro Biznis Alijanse Zoran Vulević govorio je o aktivnostima koje Alijansa sprovodi već nekoliko godina u ovoj oblasti sa ciljem boljeg korišćenja hidropotencijala u proizvodnji električne energije i na taj način podsticaja ruralnog razvoja.\nPredsjednik Opštine Berane Dragoslav Šćekić govorio je o mogućnostima razvoja energetike u opštini Berane i upoznao goste sa aktivnostima vezanim za projekte izgradnje dvije minihidroelektrane, na gradskom i dapsićkom vodovodu i ukazao na neke probleme u vezi sa realizacijom tih projekata i pitanja koja treba jasnije definisati.\nGeneralni sekretar Zajednice Opština Refik Bojadžić ukazao je na aktivnosti koje je Zajednica opština preduzela na pružanju pomoći opštinama u implementaciji obaveza koje prolizilaze iz zakona kojim se uređuje oblast energetike i na izradi Katastra vodotoka pogodnih za izgradnju malih HE do 1MW za 12 opština u sjevernom i centralnom dijelu Crne Gore. Naglasio je da su u završnoj fazi aktivnosti na odobravanju nastavka projekta izrade Katastra vodotoka za opštine na čijoj teritoriji se nalaze vodotoci čiji se hidropotencijal kreće od 1 do 10MV. Generalni sekretar je ukazao na potrebu boljeg korišćenja hidropotencijala za proizvodnju električne energije sa kojima raspolažu opštine na sjeveru uključujući male vodotoke i vodovodne mreže, te pozvao opštine da posvećeno rade na valorizaciji ovog potencijala u funkciji razvoja opština na sjeveru države i Crne Gore u cjelini. Istakao je da se radi o ulaganjima koja ne zahtijevaju značajna finansijska sredstva, a koja sa druge strane donose višestruku korist za lokalne samouprave i građane.\nNa okruglom stolu iskustva u realizaciji projekata iz ove oblasti iznijeli su savjetnik predsjednika opštine Andrijevica Miodrag Ivanović, potpredsjednik opštine Rožaje Idriz Nurković, inženjer za hidroelektrane Duško Rakočević i elektroenergetičar Ranko Delević.\nUčesnici okruglog stola su zaključili: da neadekvatna zakonska regulativa koja uređuje ovu oblast i složene administrativne procedure su velika barijera u adekvatnoj i bržoj valorizaciji hidropotencijala za razvoj opština. U cilju eleminisanja barijera neophodno je, koordiniranom aktivnošću Zajednice Opština i Montenegro Biznis Alijanse, identifikovati konkretne probleme i definisati pitanja koja se moraju urediti zakonskim propisima kako bi se volorizacija potencijala u ovoj oblasti vršila na efikasniji način, te zajednički predlog u tom pravcu uputiti nadležnim državnim organima.


Srpski junski dani u Vankuveru – ZoomUe\nVANKUVER-Početkom ovog meseca održana je zajednička letnja proba za Božićni koncert, srpske folklorne grupe Kalemegdan iz Los Anđelesa i domaćina SKUD-a Zavičaj iz Vankuvera.\nKoreografski par Isidora i Dragan Markovic, već afirmisani i poznati u Kandi i Americi, uspeli su da prevaziđu razdaljinu i da zbliže srpsku omladinu i decu iz Vankuvera sa vršnjacima iz Los Anđelesa.\nZajedno, od najmlađih do najstarijih, igrom, pesmom, osmehom, u prepunoj sali, proveli su sve posetioce kroz predele lepe Srbije, od Leskovca do Obrenovca, od Krajišta do Lepenice, od Kobišnice do Ponišavlja.\nNa kraju programa uz gromoglasni aplauz pozdravljen je unos srpske zastave, koja je označila početak igara iz Vranja, prvog ansambla iz oba grada.\n– Samo na ovaj način možemo da sačuvamo i ostavimo deci u nasleđe našu kulturu, običaje daleko od Otadžbine a to je kroz igru, pesmu i međusobno druženje – rekle su Irena Petrović i Mira Babić, predstavnici roditelja i dece folklorne grupe Kalemegdan.\nNa kraju programa domaćin i koreograf Dragan Marković, zahvalio se gostima i posetiocima, deci, roditeljima, a onda na iznenađenje svih prisutnih sva deca su mu potrčala u zagrljaj, njih oko četrdesetoro.\nTrenutak kada suze radosnice postaju ponos, kada se obrazi zarumene, kada opanak i kanica podsete na livade, kada srpska zastava zavijori, kada su svi jedno, kada se sjedini igra i pesma, tada se Srbi prepoznaju ma gde bili rasuti po svetu.\nSrpska omladina iz Los Anđelesa i Vankuvera, obećala je da ce nastaviti da igraju, pevaju, druže se, uz poruku “ Kalemegdan je u Zavičaju“.\nNext story Novi trijumf Vesnića,Pešović drugi (video)\nPrevious story Dodeljene nagrade Vidovdanski vitez


Održana akcija učenika Medicinske škole za sugrađane - YU ECO RTV\nNaslovna / Društvo / Održana akcija učenika Medicinske škole za sugrađane\nOdržana akcija učenika Medicinske škole za sugrađane\nGoran jun 12, 2019\tDruštvo, Zdravstvo Napiši komentar 86 Pregledi\nUčenici Srednje medicinske škole ispred apoteke u centru grada, održali su zdravstvenu akciju za sve Subotičane. Na ovaj lep, ali pre svega koristan gest učenika i njihovih profesora, sugrađani su odgovorili sa zahvalnošću.\nPriliku da provere krvni pritisak, nivo šećera u krvi i indeks telesne mase imali su građani u okviru zdravstvene akcije koju su realizovali učenici Medicinske škole zajedno sa svojim profesorima. Po rečima sugrađana, ovakve akcije im veoma znače i treba češće da se održavaju, a ni reči hvale za vredne i ambiciozne đake nisu izostale.\nUčenici trećeg razreda uz podršku profesora sproveli su akciju, koja je kako kažu, idealna prilika da se praksa i teorija objedine kao i prilika za konkretan rad sa sugrađanima. Po rečima učenika ova akcija je uspešna, jer bez obzira na izmerene vrednosti, svi građani koji su učestvovali bili su zahvalni zbog brze kontrole opštih parametara zdravlja.\nPovodom akcije napravljeni su i flajeri sa referentnim vrednostima, na osnovu kojih su sugrađani mogli da sagledaju zdravstvenu sliku, ali i pored toga da dobiju stručne savete ukoliko je to bilo potrebno, navode iz škole.\nCilj ove akcije jeste pre svega promovisanje zdravlja kod naših sugrađana, ali i podrška učenicima da u što većoj meri stiču iskustvo i praktično znanje u toku školovanja, poručuju iz škole.\nPrethodna Isključenje vodovodne mreže\nGrlica rođen je u Subotici 6. avgusta 1956. godine. Diplomirao je na smeru istorija na …


Pompeo: Potpisivanje sporazuma između SAD-a i Talibana očekuje se 29. februara\nMullah Abdul Ghani Baradar, vrhovni politički lider talibanske grupe, treći s lijeva, dolazi s ostalim članovima talibanske delegacije na razgovore u Moskvu, 28. maja 2019.\nAmerički državni sekretar Majk Pompeo (Mike Pompeo) rekao je da se potpisivanje sporazuma između Sjedinjenih Američkih Država i afganistanskih Talibana očekuje 29. Februara.\nOva najava došla je satima kasnije, nakon što su afganistanski zvaničnik i talibanski lider najavili jednosedmično “smanjenje nasilja” između Talibana te američkih i afganistanskih snaga sigurnosti, koje će početi 22. februara u ponoć po lokalnom vremenu.\nPočetno djelomično primirje doživljava se kao mjera izgradnje povjerenja uoči mirovnog sporazuma 29. februara, koji je načelno dogovoren tokom razgovora predstavnika SAD-a i Talibana koji su započeli u Kataru 2018. Ako mirovni sporazum bude napredovao, to bi moglo dovesti do povlačenje američkih snaga iz Afganistana, rekli su.\n"Na osnovu plana, započeće smanjenje nasilja između Talibana i međunarodnih i afganistanskih snaga sigurnosti za sedmicu dana", citiran je Džavid Faisal (Javed Faisal), portparol afganistanskog Vijeća za nacionalnu sigurnost.\n"Nadamo se da je produženo na duže vremena i da otvara put za prekid vatre i razgovore unutar Afganistana", dodao je Faisal.\nAfganistanske vladine trupe nastaviće održavati normalne vojne operacije protiv drugih militanata, poput grupe Islamska država (IS) tokom razdoblja smanjenog nasilja, rekao je Faisal. Dodao je da će se afganistanske trupe osvetiti i zbog najmanjeg kršenja razumijevanja od strane Talibana.\nAmerički zvaničnici nisu odmah bili dostupni za komentar.\nRojters je također izvijestio da su trojica talibanskih vođa - dva u Kataru i jedan u Afganistanu - potvrdili da su se dogovorili o smanjenju nasilja u Afganistanu tokom sedam dana, počevši od ponoći (22. februara). Sva trojica razgovarali su pod uslovom anonimnosti. Očekivalo se da će militantna grupa službenu najavu smanjenja nasilja objaviti kasnije 21. februara.


Cilj da 41 odsto Srbije bude pod šumama\nMinistar zaštite životne sredine u Vladi Republike Srbije Goran Trivan izjavio je danas da naša zemlja pošumljavanjem nastoji da reši problem zagađenja vazduha i da je takvu orijentaciju prenela učesnicima prve ministarske konferencije "Inovativna rešenja protiv zagađenja u Južnoj i Jugoistočnoj Evropi".\nTrivan je drugog dana ovog skupa podsetio na to da pošumljenost sada iznosi 27 odsto, a da je cilj da ona bude 41 odsto, poručivši da se šumama mora gazdovati kao resursom.\nOn je istakao da je u Vojvodini pošumljeno samo 6 do 7 odsto teritorije, i da se radi na pronalaženju načina da se taj procenat poveća.\nResorno ministarstvo je raspisalo konkurs za dodelu 40 miliona dinara za pošumljavanje, na koji se javilo 12 lokalnih samouprava, podsetio je ministar i dodao da se insistira na novim inovativnim modelima koji mogu da promene situaciju za 10 godina.\nTrivan je izrazio zadovoljstvo zbog toga što je Beogradu i Ministarstvu zaštite životne sredine pripala čast da organizuju pomenuti skup, i dodao da je Program za zaštitu životne sredine UN (UNEP) doneo tu odluku na osnovu poverenja koje je Srbija zadobila aktivnim učešćem na svim skupovima o ekologiji, ali i zbog toga što je pokretač brojnih inicijativa.\nUNEP je, kako je dodao, prepoznao značaj novog entiteta – regiona Južne i Jugoistočne Evrope u borbi za očuvanje životne sredine.\nPrema njegovoj oceni, skup će pomoći da se potezi vuku efikasnije i eksplicitnije, da budemo integrisaniji i razmenjujemo inovacije kako bi poboljšali kvalitet životne sredine na dobrobit čovečanstva.\nMinistar je najavio da će zaključci sa konferencije u martu biti predstavljeni na Skupštini UNEP-a u Najrobiju.\nNa dvodnevnom skupu, koji je u Beogradu okupio predstavnike 20 zemalja Južne i Jugoistočne Evrope, razmenjena su iskustva i inovacije na polju zaštite životne sredine, kao i predlozi za rešavanje problema zagađenja prirode u ovim državama.


Novi svetski izveštaj o sreći: Norveška je najsrećnija zemlja sveta, a evo gde su Srbija i region - Naslovi.net vesti\nIzveštaj je objavljen danas povodom Svetskog dana sreće, a na prvom mestu, prema pokazateljima iz perioda od 2014. do 2016. godine, nalazi se Norveška.Za njom slede Danska i Island, Švajcarska, Finska, Holandija.Kada je reč... »\nPrema novom Svetskom izveštaju o sreći (World Happiness Report) Srbija je se nalazi na sredini rangliste najsrećnijih zemalja. Norveška je napravila skok od četiri mesta i ove godine je na prvom mestu, a među najnesrećnijima dominiraju afričke zemlje. Srbija je, na... »\nU Svetskom izveštaju o sreći, koji su objavile UN, Norveška je najsrećnija zemlja na svetu, dok je Srbija zauzela 73. mesto.\nSrbija je, na osnovu pokazatelja u periodu od 2014. do 2016. godine, zauzela 73. mesto od 155 zemalja i bila je srećnija nego što je u proseku bila od 2013. do 2015, kada je bila na 86. mestu. Na skali sreće od 1 do 10, Srbija je... »\nNorveška je najsrećnija zemlja na svetu, među najnesrećnijim su afričke zemlje, a Srbija se nalazi na sredini liste u Svetskom izveštaju o sreći (World Happiness Report) koji je danas objavljen.\nNorveška je najsrećnija zemlja na svetu, među najnesrećnijim su afričke zemlje, a Srbija je se nalazi na sredini liste u Svetskom izveštaju o sreći (World Happiness Report) koji je danas objavljen.\nMeđunarodni dan sreće: Norveška najsrećnija zemlja, gde su Srbi?\nNorveška je najsrećnija zemlja na svetu, medju najnesrećnijim su afričke zemlje, a Srbija je se nalazi na sredini liste u Svetskom izveštaju o sreći (World Happiness Report) koji je danas objavljen. Srbija je, na osnovu pokazatelja u periodu od 2014. do 2016. godine, zauzela 73. mesto od 155... »\nSrbija prva u regionu i 59. u svetu po količini zlata\nGde investirati ponedeljak, 20. mart 2017.\nPrema poslednjoj analizi Svetskog saveta za zlato Srbija je sa 17 tona zlatnih poluga, što čini blizu pet odsto ukupnih deviznih rezervi vodeća zemlja u regionu po količini plemenitog metala deponovanog u trezore Narodne banke Srbije (NBS).\nSlede je Makedonija sa 6,8 tona zlatnih rezervi, Slovenija sa 3,2 tone i Bosna i Hercegovina koja ima tri tone. Na poslednjem mestu je Albanija sa 1,6 tona zlata, dok Hrvatska i Crna Gora nisu na listi od sto rangiranih zemalja.... »\nBeta pre 6 sati još 32 povezane\nVesti online pre 4 sata još 21 povezana\nPrava jesen stiže u nedelju – pad temperature i kiša\nRTS pre 2 sata još 16 povezanih


Blic\t29.05.2015 20:17\nSrbi u Albaniji su najugroženija manjina u Evropi zajedno sa drugim narodima, jer tamo ne postoji zakon o nacionalnim manjima.\nOvako Aleksandar Čotrić, član Odbora Skupštine Srbije za dijasporu i poslanik SPO, objašnjava za „Blic“ kako žive Srbi u ovoj zemlji. On dodaje da je trenutno formirana komisija koja u albanskom parlamentu priprema ovaj zakon čije se usvajanje očekuje do kraja godine i kojim bi Albanija prestala da bude jedina evropska država u kojoj se ne priznaje status nacionalnim manjinama.\n- Po poslednjem popisu u Albaniji živi 155 Srba, a zapravo ih je između 30.000 i 40.000 i to u oblasti Skadra i Fijera. Srbi su, naime, kao i druge manjine bojktovali popis zato što su svi u trenutku rođenja u matične knjige upisivani kao Albanci. Imena su im albanizovana a komplikovana procedura vraćanja izvornog imena koštala je do pre dve godine oko 1.000 evra. Sada po normalnijoj ceni takse može da se promeni samo ime ili samo prezime - objašnjava Čotrić.\nTo je plastično objasnio i Pavle Jakoja, predsednik Udruženja srpsko-crnogorske manjine „Morača-Rozafa“ u Skadru, koji je u dokumentima Pavle Jakoja jer prezime Brajović nije uspeo da vrati.\n- Nemaju pravo korišćenja maternjeg jezika, škole na srpskom ukinute od 1934, ne postoji nijedan medij na srpskom, niti ga mogu koristiti ni u sudovima, na primer. Nedavno je u Fijeri zabranjen kurs srpskog jezika pošto se održava u kući Ekrema Duljevića, navodno zbog neispunjavanja uslova - objašnjava Čotrić i napominje da Srbi takođe nemaju svoje predstavnike ni na jednom nivou vlasti, počev od lokalnog do najvišeg.\nTraže državljanstvo Srbije\nSrbima u Albaniji posebno bi značilo olakšanje procedure za dobijanje srpskog državljanstva, pre svega zbog mogućnosti slanja dece na fakultete u Srbiju i dolaska na lečenje. Oni se mahom bave poljoprivredom i na tom planu očekuju saradnju i pomoć matične države.\n1. Treba detaljno ispitati i objaviti tezak zivot mucenickih srba


Univerzitet Crne Gore\tRektorat Vijesti Podrška Međunarodnog savjeta medicinskih sestara Univerzitetu Crne Gore\nPodrška Međunarodnog savjeta medicinskih sestara Univerzitetu Crne Gore\nMeđunarodni savjet medicinskih sestara (ICN) izrazio je u otvorenom pismu premijeru Dušku Markoviću zabrinutost zbog posljednjih dešavanja vezano za standard obrazovanja mediciskih sestara u Crnoj Gori. ICN poziva premijera i članove Vlade da osiguraju da Crna Gora, makar na minimalnom nivou, ispuni međunarodne preporuke za obrazovanje medicinskih sestara i babica, uz ocjenu da aktuelni program za obučavanje sestara u Crnoj Gori ne samo da nije u skladu sa evropskim direktivama i standardima profesije, već ni sa standardima kvaliteta obrazovanja.\nPismo, koje potpisuju predsjednica ICN-a i glavni izvršni direktor, Annette Kennedy i dr Frances Hughes, prenosimo u cjelosti.\nPoštovani Premijeru i članovi Vlade Crne Gore,\nObraćamo vam se kao predsjednik i glavni izvršni direktor direktor Međunarodnog savjeta medicinskih sestara radi izražavanja naše zabrinutosti povodom skorijih razvoja u standardima obrazovanja medicinskih sestara u Crnoj Gori.\nNa posljednjem sastanku predstavnika ICN Savjeta Nacionalne asocijacije medicinskih sestara u Barseloni, Španija i naši predstavnicia iz Crne Gore, Nacionalno udruženje medicinskih sestara i babica u Crnoj Gori (NUMSBCG) su nas izvijestili o značajnim koracima preduzetim u procesu akreditacije reformisanog programa za obrazovanje medicinskih sestara u saradnji sa Univerzitetom Crne Gore. Zadovoljstvo nam je da čujemo da je prijedlog dostavljen Ministarstvu zdravlja i Ministarstvu prosvjete na implementaciju.\nRazumjeli smo da je akreditacija sprovedena u skladu sa svim jasnim kriterijumuma ove regulisane profesije, slijedeći Direktivu Evropske komisije 2013/55, dopunjenu Direktivom 2005/36. Svjetska zdravstvena organizacija, Evropska unija i ICN sličnog su shvatanja da bi programi za obučavanje sestara na osnovnim studijama trebalo da budu zasnovani na kompetencijama, kao i da bi medicinske sestre i babice trebalo da budu uključene u razvoj i implementaciju politika u zdravstvu. Vjerujemo da je Crna Gora na korak od ispunjenja preporuka za obrazovanje medicinskih sestara i babica.\nSa velikim iznenađenjem smo saznali da su planovi odbijeni od Vlade. Kao takav, aktuelni program u Crnoj Gori ne samo da nije u skladu sa evropskim direktivama i standardima ove regulisane profesije, već ni sa standardima kvaliteta obrazovanja.\nDokazi pokazuju da nije bitan samo kvantitet, već i kvalitet ove radne snage u ishodu oporavka pacijenata. Skorije istraživanje Linde Aiken i kolega pokazuje da bolje obrazovane sestre umanjuju nepotrebnu smrtnost pacijenata. U stvari, pokazuje da je uvećanje od 10% sestara sa bačelor diplomom povezano sa umanjenjem od 7% smrtnih rizika.\nJedna od deset preporuka UN Komisije za zapošljavanje u zdravstvu i ekonomski rast jeste “uvećati transformativno, visokokvalitetno obrazovanje i cjeloživotno učenje kako bi svi zdravstveni radnici imali vještine koje odgovaraju zdravstvenim potrebama stanovništva i kako bi iskoristili svoj puni potencijal”. Apelovali su da države prioritizuju ulaganje u obrazovanje, ističući da “ciljana ulaganja u zdravstvene sisteme, kao i u radnu snagu zdravstva, utiču na ekonomski rast.”\nICN svesrdno podržava ove preporuke i mi, stoga, vas pozivamo da osigurate da Crna Gora, makar na minimalnom nivou, ispuni međunarodne preporuke u okviru obrazovanja medicinskih sestara i babica.\nNorveška organizacija medicinskih sestara, članica ICN-a, se angažovala u pružanju podrške NUMSBCG-u radi unaprijeđenja standarda obrazovanja medicinskih sestara i obučavanja u vašoj zemlji za dobrobit zdravlja stanovnika Crne Gore. Tražimo da nastavite da blisko sarađujete sa njima u cilju podizanja standarda obrazovanja medicinskih sestara u skladu sa navedenim evropskim direktivama.\nICN letter_Nurses education in Montenegro.pdf\nZvanično otvorena XV Međunarodna naučna konferencija u oblasti sporta u Budvi\nČestitka Rektora Univerziteta Crne Gore za Dan studenata\nTatjana Stanovčić izabrana za dekana Fakulteta za turizam i hotelijerstvo\nUručena prizanja najboljima\nSajam američkih univerziteta\nRadionica o finansijskom i administrativnom upravljanju H2020 projektima\nDelegacija EMBL i EMBO predstavila programe za istraživače i studente iz Crne Gore\nPrva zvanična posjeta delegacije Evropske svemirske agencije Crnoj Gori\nPovodom Dana studenata Rektor se sastao sa predstavnicima Studentskog parlamenta


Zanijer: Nisam predložio stvaranje srpske policije\nŠef UNMIK-a Lamberto Zanijer izjavio je u sredu da nikada nije predložio stvaranje srpske policije u okviru Kosovske policijske službe (KPS) van komandnog lanca KPS-a, kako su pre skoro mesec dana javili pojedini mediji u Prištini.\nOn je rekao da na ove napise nije mogao ranije da reaguje jer je bio na godišnjem odmoru i van Kosova.\nTokom ovog perioda, rekao je, pročitao je mnogorojne napise koji ne odražavaju izjave koje je dao niti predstavljaju njegove politčke stavove.\nZanijer je rekao da je posle sastanka sa ministrom za Kosovo i Metohiju u Vladi Srbije Goranom Bogdanovićem o tom sastanku informisao Vladu Kosova i da na tom sastanku nije bilo razgovora o stvaranju odvojene ili paralelne komandne strukture za Srbe, pripadnike KPS-a.\nBogdanović je, prema Zanijeru, zatražio da Srbi pripadnici KPS-a ostanu pod komandom UNMIK policije, na šta je on, kako je rekao, odgovorio da je izvršen proces tranzicije i da Srbi treba da budu deo jedinstvene komande policije Kosova.\n„Čuo sam da je bilo ideja o stvaranju odvojene komande za srpske policajce. Želim da kažem da ja nikada tako nešto nisam spomenuo“, rekao je Zanijer.\nGovoreći o rekonfiguraciji, on je rekao da ona predstavlja novo stanje na terenu. UNMIK će smanjivati ljudstvo dok će se EULEX širiti na terenu.\nOn je izjavio da će UNMIK sačuvati svoje prisustvo na Kosovu, posebno u sredinama sa srpskom populacijom ili mešovitim stanovništvom.\n„Mi ćemo ostati prisutni u Peći, Gračanici, Štrpcu i sigurno i u Mitrovici.“\nGovoreći o carini Zanijer je priznao da je neophodno da se na severu Kosova obezbedi prisustvo legalne vlasti, pošto je tamo sve van kontrole, što se, kako se ocenjuje, koristi ilegalnu trgovinu i nekontrolisani uvoz robe.\nMeđutim, ni danas Zanijer nije odredio rok do kada će se vratiti red i zakonitost na graničnim prelazima na severu, niti je spomenuo neku meru koja se može tamo preduzeti.\nŠef UNMIK-a je rekao da su odnosi između UNMIK-a i Vlade Kosova dobri, kao i njegovi odnosi sa premijerom Hashimom Thaçijem. Rekao da ne vidi mnogo mogućnosti da dođe do nesuglasica između administracije UN-a i Vlade Kosova, kako se predviđa u različitim analizama u medijima.


NSinfo: Saradnja Vojvodine i Austrije\nSaradnja Vojvodine i Austrije\nPredsednik Skupštine AP Vojvodine Ištvan Pastor primio je ambasadora Austrije\nu Republici Srbiji Johanesa Ajgnera.\nU fokusu razgovora bili su partnerski i prijateljski odnosi Srbije i Austrije, kao i bliska saradnja AP Vojvodine i pojedinih austrijskih regija, a zajednički je izraženo zadovoljstvo zbog obostrane namere da se ti odnosi i u budućnosti dodatno osnažuju i obogaćuju.\nPastor i Ajgner ocenili su kao veoma važnu činjenicu da ekonomski odnosi između dve zemlje mogu da se ocene kao veoma dobri, kao i to što austrijska preduzeća uspešno posluju i u AP Vojvodini. Pored mogućnosti za intenziviranje interesovanja austrijskih investitora u našoj zemlji, na sastanku je razgovarano i o značaju daljeg pospešivanja kulturne, naučne i svake druge saradnje.\nPastor je istakao da je za AP Vojvodinu od velikog interesa da se strateški dokumenti o saradnji Vojvodine i austrijskih regija Štajerska i Gornja Austrija, koji su potpisani od strane Skupštine APV i Pokrajinske vlade tokom poslednjih deset godina, još bolje iskoriste za jačanje saradnje i njeno upotpunjavanje konkretnim sadržajima.\n... ap vojvodina, ekonomija, evropa, kultura, Novi Sad, posao, saradnja, sport


Pakistan: Tajni izveštaj NATO o talibanima bezvredan\nPakistan je danas odbacio tajni izveštaj NATO-a koji prenosi britanska štampa, a u kome se pakistanska tajna služba optužuje da pomaže talibanske pobunjenike u susednom Avganistanu.\n"Sve je to najblaže rečeno, bezvredno. Mi vodimo politiku nemešanja u unutrašnje stvari Avganistana i očekujemo i od ostalih zemalja da se i one striktno drže tog principa", rekao je Frans presu portparol pakistanskog ministarstva inostranih poslova Abdul Basit.\nU izveštaju NATO-a čije izvode danas prenose britanski Bi-Bi-Si i Tajms, tvrdi se da pakistanska obaveštajna služba tajno pomaže avganistanske talibane, čija je pobeda, kako se ocenjuje, neizbežna po odlasku snaga NATO-a krajem 2014. godine.\nKako tvrdi Bi-Bi-Si, izveštaj je nastao na osnovu zapisnika sa 27.000 saslušavanja više od 4.000 talibanskih zarobljenika i njihovih saveznika iz Al-Kaide.\nU njemu se pored ostalog tvrdi da Pakistan i njegova tajna služba imaju informacije o tome gde se kriju najviši talibanski zvaničnici.\nNa pitanje da prokomentariše izveštaj, portparol NATO-a ocenio je da je reč o "kompilaciji komentara" zarobljenih talibana na osnovu kojih, međutim, "ne bi trebalo izvlačiti zaključke".\nPakistan, koji sa Avganistanom deli vrlo nestabilnu granicu od oko 2.500 kilometara, utočište je brojnih talibanskih zvaničnika i njihovih boraca koji su u toj zemlji decenijama unazad odrastali i živeli.\nPoslednjih godina, Islamabad, koji je zvanično bliski saveznik SAD, česta je meta optužbi iz Kabula i NATO-a da igra dvostruku igru i da podržava barem deo pobunjenika, između ostalog i zato da bi imao stratešku kontrolu nad delom Avganistana odakle može da se bori protiv uticaja Indije, svog glavnog neprijatelja.


Može li Zelenski da pomiri Ukrajinu s Rusijom - Sputnjik Srbija\n21:32 21.05.2019 (osveženo 22:13 21.05.2019) Preuzmite kraći link\nNovi predsednik Ukrajine Vladimir Zelenski, koji je 20. maja i zvanično stupio na dužnost, šalje kontroverzne poruke o perspektivama daljih odnosa s Rusijom — u inauguracionom govoru kaže da je spreman na dijalog, a odmah potom, na sastanku s američkom delegacijom, poziva na pooštravanje sankcija prema Moskvi.\nIma li Zelenski želje i snage za popravljanje veza s Rusijom? Hoće li mu to dozvoliti rusofobna mreža koju su u Ukrajini ispleli prethodni predsednik Petar Porošenko i Sjedinjene Države, koje već godinama kontrolišu vlast u Kijevu? Čemu mogu da se nadaju od novog predsednika stanovnici Donbasa? Hoće li na vanrednim parlamentarnim izborima partija Zelenskog „Sluga naroda“ uspeti da kapitalizuje njegovu popularnost?\nU emisiji „Sputnjik intervju“ situaciju u Ukrajini s novim predsednikom na čelu analiziramo sa Bojanom Bilbijom, urednikom u listu „Politika“.\nUkrajina, odnosi, Srbija